Φαν Σιπ: 'Ξέρω τι μπορεί να κάνει ο Σωκράτης, τώρα κοιτάμε άλλους παίκτες' '); });\nSPORT24.GR 14.11.2019 | 17:11\nΟ Τζον Φαν Σιπ μίλησε για την απουσία του Σωκράτη Παπασταθόπουλου από την Εθνική ομάδα και απάντησε για το αν κόντρα στην Αρμενία διατηρήσει τον βασικό κορμό που αγωνίστηκε στο ματς με τη Βοσνία.\nΤην Παρασκευή (15/11, 19.00) η Εθνική Ελλάδας αντιμετωπίζει εκτός έδρας την Αρμενία, στο πλαίσιο της 9ης αγωνιστικής των προκριματικών του Euro 2020. Ο ομοσπονδιακός προπονητής, Τζον Φαν Σιπ, έδωσε συνέντευξη Τύπου για την αναμέτρηση και μεταξύ άλλων ρωτήθηκε για την απουσία του Σωκράτη Παπασταθόπουλου.\nΠαραδέχτηκε πως κόντρα στους Αρμένιους θα διατηρήσει τον κορμό που έπαιξε κόντρα στους Βόσνιους, ενώ αναφέρθηκε στους Βασιλειάδη, Λημνιό, Μάνταλο, Γιαννούλη και Τσιμίκα.\nΓια το πώς αισθάνεται χωρίς να υπάρχει κίνητρο στην ομάδα:\n«Υπάρχει κίνητρο. Μπορεί να μην είναι βαθμολογικό αλλά είναι να δείξει ότι μπορεί να παίξει ποδόσφαιρο. Να δείξουμε ότι πιστεύουμε σε αυτό που χτίζουμε. Να καταφέρουμε μέσα από αυτό να φτάσουμε και στο καλό αποτέλεσμα».\nΓια την εθνική Αρμενίας και το τι γνωρίζει:\n«Θα πρέπει να περιμένουμε για να δούμε γιατί τώρα ξεκινάει ο προπονητής της Αρμενίας. Αυτό που μπορούμε να ελέγξουμε είναι η δική μας ομάδα και σε αυτό θα εστιάσουμε. Θα σεβαστούμε τον αντίπαλό μας γιατί μπορεί πολύ εύκολα να μας κάνει ζημιά».\nΓια την απουσία του Μχιταριάν:\n«Μπορεί να μην είναι παρών ο Μχιταριάν αλλά δεν θα ήθελα να επικεντρωθώ σε έναν μόνο παίκτη. Όλα τα παιδιά θα θέλουν να δείξουν στο νέο προπονητή τι μπορούν να κάνουν. Υπάρχουν ποιοτικοί παίκτες αλλά εμείς θα εστιάσουμε στο δικό μας παιχνίδι».\nΓια το αν θα κρατήσει σταθερό το κορμό του αγώνα με τη Βοσνία:\n«Όπως έχετε δει η αποστολή είναι σχεδόν ίδια με εξαίρεση τρεις παίκτες. Είναι όμως ακόμα περίοδος που μπορούμε να δούμε νέους παίκτες. Ο Βασιλειάδης είναι ένας από αυτούς τους παίκτες και θα δούμε αν θα πάρει χρόνο συμμετοχής. Αυτό δεν σημαίνει ότι είναι πάντα σταθεροί οι 23, προσπαθείς πάντα να προσαρμόζεσαι αναλόγως των συνθηκών».\n«Η ομάδα δεν είναι μόνο οι έντεκα που έπαιξαν με τη Βοσνία. Όλοι πρέπει να είναι έτοιμοι να παίξουν για την Εθνική ομάδα της Ελλάδας. Κάποια στιγμή θα αποκτήσω σαφέστερη εικόνα βλέποντας τους ποδοσφαιριστές. Είδαμε στο ματς με τη Βοσνία ότι παίξαμε καλό ποδόσφαιρο και γι’ αυτό κράτησα πάνω κάτω τους ίδιους παίκτες και ίσως δούμε και αύριο αρκετούς από αυτούς να ξεκινάνε και κόντρα στην Αρμενία».\n«Δεν μπορούμε να κάνουμε συγκρίσεις με το παρελθόν, πρέπει να κοιτάμε το τώρα. Αυτό που παρατήρησα είναι ότι υπάρχει πρόοδος στην απόδοση των ποδοσφαιριστών που κλήθηκαν και έπαιξαν με τη Βοσνία, όπως ο Λημνιός, ο Γιαννούλης, ο Τσιμίκας και ο Μάνταλος.\nΑυτοί μετέφεραν την απόδοσή τους και ανέβηκαν και με την ομάδα τους. Τους παίκτες τους βλέπουμε και όταν φεύγουν από την Εθνική έτσι ώστε όταν φτάσουμε στο Σεπτέμβρη να έχουμε πλήρη εικόνα και να φτιάξουμε την καλύτερη ομάδα. Και διευκρινίζω ότι δεν μιλάω μόνο για τους τέσσερις στους οποίους αναφέρθηκα αλλά για όλα τα παιδιά που έπαιξαν με τη Βοσνία».


Blue Monday: Σήμερα η πιο μελαγχολική ημέρα του χρόνου - Paranoid.gr\nΤα τελευταία χρόνια, η τρίτη Δευτέρα του Ιανουαρίου, η «Blue Monday», όπως αποκαλείται διεθνώς, αποτελεί την πιο μελαγχολική ημέρα του χρόνου. Αυτή είναι μια θεωρία που υποστηρίζουν αρκετοί άνθρωποι στον κόσμο όπως επίσης και πολλοί επιστήμονες που έχουν διεξάγει σχετικές έρευνες.\nΓιατί όμως η Blue Monday είναι η καταθλιπτική ημέρα του χρόνου; Είναι η αίσθηση ότι οι γιορτές μας αποχαιρέτησαν; Είναι που έχουμε επιστρέψει στη δουλειά ή απλά φταίει το γεγονός πως «είναι ξανά Δευτέρα»;\nΑπαντήσεις στα ερωτήματα που μας απασχολούν δίνει ο ψυχολόγος Dr Cliff Arnall, ο οποίος το 2005 έφτιαξε μία εξίσωση στην προσπάθειά του να βρει την χειρότερη μέρα του χρόνου. Πού στήριξε την έρευνά του; Συνδύασε τον άσχημο καιρό του Ιανουαρίου, τα χρέη του Δεκέμβρη και την ψυχολογική κατάσταση του ανθρώπου μετά τα Χριστούγεννα και βρήκε πως η μέρα αυτή είναι η τρίτη Δευτέρα του κάθε έτους.\nΟ Dr. Cliff γρήγορα βρήκε πολλούς υποστηρικτές. Η διατροφολόγος Alison Clark επισημαίνει πως ο Ιανουάριος είναι ο μήνας που ερχόμαστε αντιμέτωποι με τις υποχρεώσεις και τη σκληρή πραγματικότητα μετά τη χαλάρωση των εορτών. Η βρετανίδα οικονομολόγος Jane Clack, ειδική σε θέματα χρεών, από την πλευρά της τονίζει ότι πολλοί καταναλωτές κατά την διάρκεια των γιορτών ψωνίζουν με πιστωτικές κάρτες, συχνά λίγο παραπάνω από όσο αντέχει η τσέπη τους και τώρα βρίσκονται αντιμέτωποι με τα χρέη τους.\nΔεν πτοούμαστε όμως! Αυτό που πρέπει να κάνουμε είναι να φορέσουμε το πιο καλό μας χαμόγελο και να πούμε πως είναι απλά μια Δευτέρα και θα περάσει.


Είναι δίκαιη η οργή του κόσμου | Δρόμος της Αριστεράς\nΑρχική πολιτική Είναι δίκαιη η οργή του κόσμου\nΕίναι δίκαιη η οργή του κόσμου\nΟι 155 υπάλληλοι της τρόικας που ψήφισαν το Μεσοπρόθεσμο, που οδηγούν τη χώρα σε μια αναπόφευκτη χρεοκοπία, έχουν το θράσος να μιλούν για δημοκρατία.\nΕίναι ύβρις να μιλούν για δημοκρατία:\nΑυτοί που εφαρμόζουν για πάνω από ένα χρόνοι μια μαζική κοινωνική βία, έχοντας βιάσει τις ζωές εκατομμυρίων Ελλήνων, καταδικάζοντάς μας στη φτώχεια, την ανέχεια, την ανεργία, την κατάθλιψη.\nΑυτοί που εφαρμόζουν μια πολλαπλή πολιτική βία, στέλνοντας στα νοσοκομεία εκατοντάδες διαδηλωτές, πνίγοντας με τον καρκίνο των χημικών χιλιάδες πολίτες που αντιστέκονται.\nΑυτοί που έχουν μετατρέψει το Κοινοβούλιο σε διακοσμητικό πρωτοκολλητή των εντολών του ΔΝΤ, που παραιτούνται των κυριαρχικών δικαιωμάτων της χώρας, που ξεπουλούν την εθνική δημόσια περιουσία.\nΤο σύγχρονο λοστό του Γκοτζαμάνη τον κρατούν αυτοί που υπηρετούν, που εφαρμόζουν τη «δημοκρατία» του Μεσοπρόθεσμου, που κάθε μέρα χτυπούν μ’ αυτόν το λοστό τον Έλληνα εργαζόμενο, μαγαζάτορα, φοιτητή, άνεργο, νεολαίο.\nΕπιχειρούν να τρομοκρατήσουν τους αγανακτισμένους πολίτες ψηφοφόρους τους, τους οργισμένους πρώην οπαδούς τους, να δημιουργήσουν κλίμα εμφυλίου πολέμου, στοχοποιώντας τον ΣΥΡΙΖΑ και την Αριστερά. Το ΠΑΣΟΚ της τρόικας οικοδομεί τη «δημοκρατία» του Μεσοπρόθεσμου, επεξεργάζεται έκτακτες πολιτικές θωράκισης, σκλήρυνσης, προληπτικής τρομοκρατίας, που φτάνει στα όρια της φασιστικοποίησης και βοηθιέται από τη συναίνεση των ηλεκτρονικών Γκέμπελς και των υπόλοιπων μελών του πολιτικού καρτέλ –τη Ν.Δ. και το ΛΑΟΣ.\nΣτήνει τηλεοπτικά δικαστήρια και βάλλει ενάντια στην Αριστερά, νομίζοντας πως θα την κάνει -θα μας κάνει- υπάκουους, φοβισμένους και απολογούμενους, αντιστρέφοντας τους ρόλους εισαγγελέα και κατηγορούμενου.\nΟ λαός γνωρίζει ποιοι είναι οι κατηγορούμενοι. Ο λαός θα αντιδράσει ενωμένα και θα υποστηρίξει τη δημοκρατία, τη δημοκρατία των πλατειών, την πραγματική δημοκρατία. Οι γραβατοφορεμένοι Γκοτζαμάνηδες, οι κλητήρες της τρόικας να γνωρίζουν ότι απέναντί τους θα βρουν μια ενωμένη Αριστερά, ενωμένες τις πλατείες της αγανάκτησης και της ελπίδας, τουλάχιστον για έναν –αλλά κορυφαίο– λόγο. Για το λόγο ότι όλοι μας συμφωνούμε ότι αυτοί είναι ανεπιθύμητοι, σε κάθε γωνιά της Ελλάδας.


Λάουρα Νάργες: Ο θάνατος που της στοίχισε και η μεγάλη επιστροφή! - News - Youweekly\nΗ πρώτη ανάρτηση μετά την απώλεια...\nNews 25.07.2019 14:23\nΈνας θάνατος πριν λίγες ημέρες στοίχισε στην Λάουρα Νάργες, με την οικογένεια της να βυθίζεται στο πένθος. Μετά τις δύσκολες ώρες όμως ήρθε και η μεγάλη επιστροφή.\nΗ παρουσιάστρια γύρισε στην καθημερινότητα της, μετά την απώλεια της γιαγιάς της, στην οποία είχε μεγάλη αδυναμία. Η ίδια είχε ταξιδέψει στον Λιθότοπο Σερρών, τόπος καταγωγής της μητέρας και των παππούδων της για να βρίσκεται στο πλευρό της οικογένειας της.\nΗ Λάουρα Νάργες ωστόσο έπρεπε να επιστρέψει στην καθημερινή της ζωή και στην δουλειά της.. Η παρουσιάστρια πήγε το πρωί της Πέμπτης βρέθηκε στη ραδιοφωνική της εκπομπή και ανέβασε δύο φωτογραφίες στα instastories.


Διαλογισμός και γιόγκα κατά του ευερέθιστου εντέρου | Vita.gr\nΔιαλογισμός και γιόγκα κατά του ευερέθιστου εντέρου\nΜια θεραπεία που συνδυάζει τον διαλογισμό με ήπιες ασκήσεις γιόγκα μπορεί να ανακουφίσει από τα συμπτώματα του ευερέθιστου εντέρου.\nΜια θεραπεία που συνδυάζει τον διαλογισμό με ήπιες ασκήσεις γιόγκα μπορεί να ανακουφίσει από τα συμπτώματα του ευερέθιστου εντέρου σύμφωνα με νέα έρευνα. Οι ερευνητές του Πανεπιστημίου της Βόρειας Καρολίνα επέλεξαν 75 γυναίκες με σύνδρομο του ευερέθιστου εντέρου – χαρακτηριστικά γνωρίσματα του οποίου είναι το φούσκωμα, ο πόνος στην κοιλιά και οι εναλλαγές της διάρροιας με τη δυσκοιλιότητα – και τις χώρισαν σε δυο ομάδες.\nΟι γυναίκες της πρώτης ομάδας έκαναν διαλογισμό και γιόγκα μια φορά την εβδομάδα επί οχτώ εβδομάδες, ενώ εκείνες της δεύτερης ομάδας παρακολουθούσαν συναντήσεις συμβουλευτικής υποστήριξης. Στο σχετικό ερωτηματολόγιο εκτίμησης του βαθμού ενόχλησης από τα συμπτώματα του ευερέθιστου εντέρου οι γυναίκες που έκαναν διαλογισμό και γιόγκα σημείωσαν 100 βαθμούς λιγότερους.\nΗ συγκεκριμένη κλίμακα είναι 500 πόντων και ακόμη και μια πτώση 50 βαθμών θεωρείται κλινικά σημαντική βελτίωση αναφέρουν οι ειδικοί. Συγκριτικά οι γυναίκες που παρακολουθούσαν τις συμβουλευτικές συνεδρίες σημείωσαν μόλις 30 βαθμούς λιγότερους στη συγκεκριμένη κλίμακα.\nΗ έρευνα δημοσιεύθηκε στο επιστημονικό περιοδικό American Journal of Gastroenterology.


Διάκριση σε Έκθεση Μορφολογίας με ΕΝΑ μόνο συμμετέχοντα; Πως γίνεται; | Dogpark.gr\nΑρχική Οργανωμένη Κυνοφιλία Διάκριση σε Έκθεση Μορφολογίας με ΕΝΑ μόνο συμμετέχοντα; Πως γίνεται;\nΠολλές φορές στις εκθέσεις μορφολογίας παρατηρείται το φαινόμενο σε κάποιες φυλές ή σε κάποιες κατηγορίες φυλής (π.χ. αρσενικών, κουταβιών κτλ) να υπάρχει μόνο ένας συμμετέχοντας σκύλος.\nΑυτό μπορεί να συμβαίνει γιατί μπορεί η φυλή να είναι σπάνια στη χώρα μας, να μην υπάρχει εκτροφέας (οπότε και να μην υπάρχουν πολλά σκυλιά με pedigree τα οποία μπορούν να συμμετάσχουν), η έκθεση να γίνεται στην επαρχία και διάφοροι άλλοι λόγοι.\nΌσοι δεν ασχολούνται με τις εκθέσεις ή ακόμα και όσοι ασχολούνται αποκλειστικά με δημοφιλής φυλές πολλές φορές, καλοπροαίρετα ή κακοπροαίρετα, σχολιάζουν το γεγονός αυτό και έστω και άθελα τους υποτιμούν την πρωτιά ενός σκύλου αν είναι η μοναδική συμμετοχή.\nΑυτό προφανώς πηγάζει από την ανθρώπινη ανταγωνιστικότητα και τη συνήθεια αφού στις περισσότερες αντίστοιχες διοργανώσεις για να υπάρχει νικητής πρέπει να υπάρχει τουλάχιστον ένας αντίπαλος!\nΣτις εκθέσεις μορφολογίας όμως δεν ισχύει κάτι τέτοιο αφού ο κάθε σκύλος συγκρίνεται ουσιαστικά με το πρότυπο της φυλής, με το τέλειο και ιδανικό δείγμα της φυλής του! Άρα ουσιαστικά πάντα υπάρχει ένας τουλάχιστον αντίπαλος!\nΈτσι λοιπόν ο σωστός κριτής, ανεξάρτητα με το αν υπάρχει ένας ή δέκα σκύλοι σε μία κατηγορία, ακολουθεί πάντα μία διαδικασία σύγκρισης με το πρότυπο της φυλής και κατατάσσει τα σκυλιά με βάση το πόσο κοντά βρίσκονται σε αυτό.\nΣτην περίπτωση λοιπόν μίας συμμετοχής ο κριτής ακολουθεί την ίδια διαδικασία και χαρακτηρίζει τον σκύλο ανάλογα. Με απλά λόγια ένας σκύλος που αξίζει τον χαρακτηρισμό “Πολύ Καλός” δεν θα χαρακτηριστεί “Άριστος” επειδή είναι ο μοναδικός συμμετέχοντας! Ή ακόμα και αν πάρει τον χαρακτηρισμό “Άριστος” ενδέχεται να μην πάρει πιστοποιητικό πρωταθλητή (C.A.C. – C.A.C.I.B) αν ο κριτής θεωρεί ότι δεν του αξίζει η ανώτερη αυτή διάκριση. Προφανώς λοιπόν αν συμβεί αυτό ο συγκεκριμένος σκύλος ενδέχεται να μην συμμετάσχει και στα τελικά της Ομάδας ή της κατηγορία του.\nΔεν πρέπει να ξεχνάμε ποτέ ότι κάθε κριτής κρίνει με βάση την δική του άποψη και γνώση του προτύπου, τις εμπειρίες του και τις προτεραιότητες του οπότε ο ίδιος σκύλος ενδέχεται να έχει διαφορετική κρίση από διαφορετικούς κριτές αλλά αυτό ισχύει πάντα ανεξάρτητα από τις συμμετοχές.\nΣίγουρα ο ανταγωνισμός και η συμμετοχή πολλώ σκύλων δίνει περισσότερη βαρύτητα σε κάποια νίκη αφού σκυλιά που αξίζουν τη νίκη (και αρκετές φορές ήδη πρωταθλητές) συγκρίνονται μεταξύ τους και κατατάσσονται με βάση κάποιες μορφολογικές λεπτομέρειες που όμως κάνουν την διαφορά. Ο υψηλότερος αυτός ανταγωνισμός όπως είναι λογικό ανεβάζει το επίπεδο και κάνει σαφώς πιο αυστηρή την κρίση δίνοντας ακόμα μεγαλύτερο κύρος στο σκύλο που θα ξεχωρίσει αλλά αυτό δεν αχρηστεύει τις επιτυχίες σε λιγότερο δημοφιλείς εκθέσεις.\nΣίγουρα η συμμετοχές σε εκθέσεις μορφολογίας με πολλούς συμμετέχοντες είναι απαραίτητες και σημαντικές, ιδιαίτερα για τους εκτροφείς, αλλά η απουσία συμμετοχών δεν πρέπει επ’ ουδενί να αποτρέπει κάποιον από το να κατέβει σε μία έκθεση και να λάβει μία σωστή κρίση για το σκύλο του.\nΠροηγούμενο άρθροΤα 5 πιο Συνηθισμένα Χρόνια Νοσήματα Σκύλων\nΕπόμενο άρθροΤο Προφίλ των Bullmastiff


Συμβουλή: Σήμερα αναγκαίο θα είναι να αποφευχθούν οι εξάρσεις.\nΔιασφαλίστε τα οικονομικά σας, κάποιος μπορεί να σας προσεγγίσει για δανεικά ή να χώσει τη μύτη του στη «λογιστική» κατάστασή σας. Φροντίστε να έχετε φτιάξει λίστα αν πάτε για ψώνια, για να μην παρασυρθείτε από δελεαστικές προσφορές. Ελέγξτε τις τραπεζικές καταστάσεις και τους λογαριασμούς σας, μήπως υπάρχει κάποιο λάθος ή κάτι έχει ξεχάσει.\nΑσχοληθείτε λίγο περισσότερο με τα προσωπικά σας. Η συγκυρία μπορεί να φέρει αναστάτωση σε μια σημαντική σχέση ή ένα καινούργιο πρόσωπο στο δρόμο σας. Αλλά να ξέρετε ότι όσο έντονη κι αν είναι μια έλξη, εύκολα μπορεί να υπαναχωρήσετε χωρίς να γίνετε σκληροί ή ψυχροί, γι’ αυτό κρατήστε προνοητικά μια απόσταση, για να μην υπάρξουν ανεπανόρθωτες «βλάβες».\nΠροσέξτε μια εριστική τάση σας άνευ λόγου και αιτίας. Μην προσπαθήσετε να την κατανοήσετε, ίσως απλά να μην έχει εξήγηση. Αρκεστείτε στο να ακολουθήσετε τη ροή των πραγμάτων και των συναισθημάτων σας. Ίσως η γραφή να βοηθήσει να σας αποκαλυφθούν αυθόρμητα κάποια θέματα, σε κάθε περίπτωση, να ξέρετε ότι πρόκειται για μια περαστική συγκυρία.\nΜην καταπνίξετε τα «γαργαλιστικά» σας συναισθήματα. Με τα αισθήματα να αλλάζουν συνεχώς, μια γνωριμία μπορεί να γίνει «θερμή» ξαφνικά, για να σκεφτείτε αργότερα ότι δεν σας ενδιαφέρει καν. Εξίσου πιθανό είναι να «εξαφανιστεί» κάποιο άτομο, που εσείς θεωρήσατε ότι έχετε παθιασμένη επαφή. Καλό είναι να μην βιαστείτε να βγάλετε συμπεράσματα για τίποτα.\nΤα σχέδιά σας μπορεί να ανατραπούν ανά πάσα στιγμή, μπορεί να προκύψουν έκτακτα επαγγελματικά ή οικογενειακά θέματα και μπορεί να υποστεί βλάβη μια ήδη κλονισμένη σχέση, αν αναβάλετε ή μεταθέσετε ένα ραντεβού. Επειδή κάθε υπόσχεση πρέπει να τηρείται, θα πρέπει να ενημερώσετε με ευγενικό και διακριτικό τρόπο και μην εκπλαγείτε αν υπάρξει αντίδραση. Αφήστε να περάσουν μια-δυο μέρες, πριν κάνετε κινήσεις συμφιλίωσης.\nΜετρήστε λίγο περισσότερο τα λόγια σας, της επικοινωνίας και της ειλικρίνειας. Η συγκυρία μπορεί να κλονίσει τη βεβαιότητά σας ότι ξέρετε τι θέλετε να πείτε και σε ποιους. Ίσως και να σας παρασύρει η ανάγκη για αλήθεια, σε σημείο να περάσετε σε ευαίσθητα εδάφη. Καλύτερα να γράψετε όσα θέλετε να πείτε, αντί να τα ξεστομίσετε αυθόρμητα.\nΠροσέξτε από μια πιθανή κρίση ανασφάλειας. Αν νιώσετε να μην σας εκτιμούν ή να σας παραμερίζουν, δεν πρέπει να εκραγείτε. Μπορεί να έχετε παρεξηγήσει μια κατάσταση και να αδικήσετε κάποιους ανθρώπους. Αν θυμώσετε μαζί τους αδίκως, μπορεί να κάψετε σημαντικές γέφυρες.\nΕτοιμαστείτε να λύσετε γρίφους, αναπόφευκτα θα είναι μπερδεμένη η ατμόσφαιρα. Αν και άστρα κάνουν τα πάντα για να διατηρηθεί η ηρεμία, οι εριστικές δονήσεις θα είναι πέραν του ελέγχου σας. Γι’ αυτό καλείστε να συγκρατηθείτε και να μην εμπλακείτε σε ηφαιστειακές συγκρούσεις.\nΑς είστε προετοιμασμένοι να ανατραπεί η ισορροπία που θέλετε. Η πρόθεσή σας είναι να ξεκουραστείτε ή να δουλέψετε ήσυχα στη γωνιά σας. Αλλά κάποιος θα εισβάλει για να τραβήξει την προσοχή σας, πατώντας άμεσα όλα τα «κουμπιά» σας. Επειδή η πίεσή σας θα εκτοξευτεί, εναπόκειται σ’ εσάς να διατηρήσετε τον έλεγχο των συναισθημάτων και των αντιδράσεών σας.\nΠροσέξτε ποιους εμπιστεύεστε, μπορεί να θολώσει το κριτήριό σας για το ποιος είναι γνήσιος φίλος και ποιος άσπονδος. Όλοι θέλουν να αποσυμπιεστούν, γι’ αυτό κάποιοι θα βγάλουν όλο το άγχος τους πάνω σας. Αντί να σπαταλήσετε ενέργεια για να εντοπίσετε ποιος αξίζει και ποιος όχι, προτιμήστε επί του παρόντος να κρατήσετε τα χείλη σας σφραγισμένα.\nΑφήστε ευέλικτο το πρόγραμμά σας. Κάθε προδιάθεση να ακολουθήσετε ένα σχέδιο, μόνο θα σας αγχώσει τελικά. Ακόμα κι αν δεν προλάβετε να κάνετε κάποιες αγορές «προσφορών», θα έχετε άλλες ευκαιρίες στο μέλλον. Τιμήστε την ανάγκη σας να κινηθείτε με πιο ήρεμο ρυθμό ό,τι κι αν προκύπτει. Και μην επιτεθείτε σε δικούς σας ανθρώπους, αν αποζητήσουν την προσοχή σας ενώ θέλετε να μείνετε μόνοι.\nΠροσέξτε τι μοιράζεστε. Πολλά μπορεί να παρεξηγηθούν ή να διογκωθούν, αν δεν μετράτε την κάθε λέξη που λέτε ή αναρτάτε στα μέσα κοινωνικής δικτύωσης. Το καλύτερο είναι να μην βιάζεστε στις προσεγγίσεις σας, ώστε να έχετε χρόνο να επεξεργάζεστε όσα τεκταίνονται.


Eurovision 2021: Δείτε την Ελληνική συμμετοχή "Last Dance" με τη Stefania! - Σε Σκέψεις\nHome / Επικαιρότητα / Show Biz / Eurovision 2021: Δείτε την Ελληνική συμμετοχή “Last Dance” με τη Stefania!\nPosted by: dgiannis in Show Biz, Επικαιρότητα 12 Μαρτίου 2021\t0 64 Views\nΚυκλοφόρησε η Ελληνική συμμετοχή στη Eurovision 2021 “Last Dance” που ερμηνεύει η Στεφανία Λυμπερακάκη. Μέσα από την ψηφιακή πλατφόρμα της ΕΡΤ, ERTFLIX πραγματοποιήθηκε η πρώτη δημόσια προβολή του επίσημου video clip της συμμετοχής μας, το οποίο αποτελεί δημιουργία του σκηνοθέτη Κώστα Καρύδα.\nΌπως αναφέρει το επίσημο σωματείο φίλων της Eurovision στην Ελλάδα OGAE Greece, η 18χρονη ταλαντούχα Στεφανία, που και φέτος επιλέχθηκε να εκπροσωπήσει την Ελλάδα μετά την περσινή ακύρωση του διαγωνισμού, θα τραγουδήσει στη σκηνή του Ρότερνταμ ένα δυναμικό, dance κομμάτι, με έντονα τα ’80s στοιχεία, και το οποίο φέρει την υπογραφή των Δημήτρη Κοντόπουλου, Arcade και Sharon Vaughn.\nΔείτε το “Last Dance” εδώ:\n«Last dance»: «Κάθε τέλος είναι πάντα και μια νέα αρχή» το αισιόδοξο μήνυμα του video clip!\nΚΑΛΗ ΕΠΙΤΥΧΙΑ στη Στεφανία και στην Ελλάδα!\nERT ERTFLIX esc 2021 Eurovision eurovision 2021 GREECE Last Dance OGAE GREECE open up rotterdam 2021 Stefania Ελλάδα ΕΡΤ Στεφανία Λυμπερακάκη\t2021-03-12\nTagged with: ERT ERTFLIX esc 2021 Eurovision eurovision 2021 GREECE Last Dance OGAE GREECE open up rotterdam 2021 Stefania Ελλάδα ΕΡΤ Στεφανία Λυμπερακάκη\nPrevious: Eurovision 2021: Στο ERTFLIX θα παρουσιασθεί η Ελληνική συμμετοχή “Last Dance”!\nNext: Πρώτα στο se-skepseis: Βαριά τραυματισμένος ο διεθνής μπασκετμπολίστας Φάνης Χριστοδούλου.


εδώ και τώρα: Το Κατίν και ο Γκαιμπελκατινισμός του Χατζησωκράτη\nΟταν η ξεφτίλα της ΔΗΜΑΡ έχει ξεπεράσει εδώ και καιρό τα όρια μάλλον δεν υπάρχει λόγος να ασχολείται κανείς σοβαρός με δηλώσεις στελεχών της όπως ο κ.Χατζησωκράτης. Οταν όμως τέτοιες δηλώσεις-μπαρούφες πετιούνται συνθηματολογικά σε άλλες συζητήσεις όπου για να απαντήσει κανεις πρέπει να ξεφύγει από το θέμα, τότε δε γίνεται να το αφήσεις να περάσει.\nΣήμερα το πρωί στο mega, ο κ.Χατζησωκράτης μην έχοντας άλλο να πει έπιασε στο στόμα του το Κατίν προσπαθώντας να σταματήσει τον Θ.Παφίλη που αποδείκνυε ότι η ΕΕ (που κανείς τους δεν καταδικάζει) ενω εμφανίζεται ότι καταδικαζει το φασισμό τον υποθάλπτει. Ως παράδειγμα έφερνε την Εσθονία όπου οι συνεργάτες των Γερμανών θεωρούνται Εθνική Αντίσταση και παίρνουν συντάξεις και η ΕΕ μένει αμέτοχη!\nΤότε ο Χατζησωκράτης ειπε:"Και σεις γιατί δεν καταδικάζετε το Κατίν;"\nΟποιος ξέρει ότι το Κατίν ήταν άλλο ένα Ναζιστικό έγκλημα, που η Σοβ.Ένωση ζήτησε να εκδικαστεί στη Νυρεμβέργη και όλοι οι άλλοι αρνήθηκαν, γέλασε πικρά.\nΥπάρχουν βέβαια κι άλλα και αξίζει κανείς να τα αναζητήσει. Από ό,τι φαίνεται ο Γκαιμπελς ζει και τους οδηγεί. Όλους μαζί! Από τη ΝΔ και τη Χρ.Αυγή μέχρι τη ΔΗΜΑΡ, αλλά και άλλους "Αριστερούς" που κανένα πρόβλημα δεν έχουν με όλα αυτά ή με το να φορτωθεί ένα ναζιστικό έγκλημα στους Σοβιετικούς που ήταν αυτοί που νίκησαν το Ναζισμό πληρώνοντας με 20 εκατομμύρια νεκρούς.\nΕτικέτες αντιΚΚΕ, ΙΣΤΟΡΙΑ\nTRASH 23 Μαΐου 2013 - 11:50 π.μ.\nΜάζεψα έγω, καμμία εικοσαριά άρθρα για το ζήτημα από τον "Ρ" (και όχι μόνο από αυτόν)\nΑν θες ρίξε μία ματιά:\nΑνώνυμος 23 Μαΐου 2013 - 1:41 μ.μ.\nΟ ΟΡΙΣΜΟΣ της πολιτικής και συνδικαλιστικής ξεφτίλας !\nΟ λαός μας λέει το σοφό: "Από κόρακα, κρα θα ακούσεις" !\nΚαι, έχει δίκιο ...


Mr. Perfect – enduro.gr\nΜε δύο νίκες στο τελευταίο αγώνα του AMA Motocross στο Spring Creek ο James Stewart έγινε ο δεύτερος αναβάτης στην ιστορία που πήρε αήττητος τον τίτλο. Δύο νίκες πέτυχε και ο Ryan Dungey κατακτώντας την τρίτη του νίκη, εκμεταλλευόμενος τα προβλήματα του Ryan Villopoto.\nΤο ενδιαφέρον στον τελευταίο αγώνα της χρονιάς για την κατηγορία επικεντρώθηκε στο αν ο Stewart θα πετύχαινε τελικά το αήττητο και σε ποιον θα κατέληγε η δεύτερη θέση του πρωταθλήματος ανάμεσα στους Tim Ferry και Andrew Short. Για το πρώτο δεν υπήρχε καμία αμφιβολία και από το πρώτο σκέλος ο Stewart έδειξε ότι θα κέρδιζε άνετα όπως έκανε όλη την σεζόν. Πήρε για άλλη μια φορά φέτος την εκκίνηση και κάνοντας τον δικό του αγώνα πήρε εύκολα το σκέλος. Για την δεύτερη θέση ο τοπικός Broc Hepler προέβαλε σθεναρή αντίσταση στον Ferry που τον πίεζε σε όλη την διάρκεια του σκέλους. Ο Ferry τελικά ήταν αυτός που είχε το μεγαλύτερο κίνητρο καθώς όχι μόνο παιζόταν η δεύτερη θέση του πρωταθλήματος αλλά και η αμφισβήτηση στο πρόσωπο του για τις τελευταίες κακές εμφανίσεις του την στιγμή που θα εκπροσωπούσε την Αμερική στο φετινό MXDN. Στην τρίτη θέση τερμάτισε ο Hepler δίνοντας εντυπωσιακό αγώνα ενώ η τέταρτη θέση κατέληξε στον Michael “burner” Byrne μετά από μάχη στην αρχή του σκέλους με τον Cody Cooper. Αν και ο Andrew “shorty” Short είχε καλή εκκίνηση δεν μπόρεσε να πιάσει τον Ferry ώστε να δώσει την μάχη για την δεύτερη θέση του πρωταθλήματος, τερματίζοντας πέμπτος. Συνεχίζοντας τις καλές του εμφανίσεις μετά τον τραυματισμό του ο Sean Hamblin τερμάτισε έκτος. Το δεύτερο σκέλος κύλησε ακριβώς όπως και το πρώτο τουλάχιστον για τις τέσσερις πρώτες θέσεις. Ο Stewart έκλεισε την χρονιά όπως την ξεκίνησε διαλύοντας τον συναγωνισμό και κερδίζοντας τα πάντα. Είναι ενδεικτικό να πούμε ότι ο Stewart οδήγησε στην πρώτη θέση τους 369 από τους 282 γύρους του πρωταθλήματος. Για τον Ferry όμως τα πράγματα ήταν ποιο δύσκολα από το πρώτο σκέλος. Ξεκινώντας από την τέταρτη θέση κατέβαλε μεγάλη προσπάθεια για κάμψει την αντίσταση του Byrne στην αρχή του σκέλους, και μετέπειτα να επιτεθεί στον Hepler. Ανταμείφθηκε όμως με την δεύτερη θέση στο σκέλος, στον αγώνα και στο πρωτάθλημα “βουλώνοντας” όλα εκείνα τα στόματα που τον αμφισβητούσαν. Η τρίτη θέση πήγε ξανά στον Hepler που συμπλήρωσε μεν το βάθρο αλλά μάλλον του χρόνου θα ψάχνει ομάδα ενώ τέταρτος τερμάτισε ο Byrne που του χρόνου θα συνεχίσει με Suzuki. Προς το τέλος του σκέλους ο Joshua Hill ανέβασε ρυθμό και πήρε την πέμπτη θέση μπροστά από τον ιδιώτη Jimmy Albertson που εντυπωσίασε για άλλον ένα αγώνα.\n3 Broc D. Hepler Yamaha YZ450F\n6 Sean D. Hamblin Yamaha YZ450F\n7 Jimmy Albertson Honda CRF450R\n8 Matthew C. Goerke KTM 450SX\n6 Jimmy Albertson Honda CRF450R\n7 Andrew T. Short Honda CRF450R\n8 Ivan Tedesco Honda CRF450R\n9 Sean D. Hamblin Yamaha YZ450F\n10 Paul P. Carpenter Honda CRF450R\nΤον τελευταίο του αγώνα στην Lites σίγουρα δεν θα θέλει να τον θυμάται ο Ryan Villopoto. Και στα δύο σκέλη είχε μεγάλες πτώσεις που στο μεν πρώτο τον ανάγκασαν να εγκαταλείψει ενώ στο δεύτερο τον έφεραν να παλεύει από την τελευταία θέση για να τερματίσει τελικά στην 16η θέση. Αντίθετα ο Ryan Dungey μακριά από λάθη, έκανε όπως πάντα ότι καλύτερο μπορούσε δίνοντας αρκετές μάχες όπως αυτή του πρώτου σκέλους με τον Josh Grant που είχε πάρει την εκκίνηση και οδηγούσε τον αγώνα. Ο Dungey χρειάστηκε οχτώ γύρους για να καταφέρει να περάσει και να πάρει τον αγώνα από τον Grant που λίγο αργότερα είχε μια πτώση και εγκατέλειψε. Έτσι το δώρο της δεύτερης θέσης πήρε ο Matthew Lemoine που βρισκόταν μόνος στην τρίτη θέση για όλο το διάστημα μέχρι την πτώση του Grant. Για άλλη μια φορά ο Bret Metcalfe ήταν ιδιαίτερα μαχητικός και από την έκτη θέση όπου ξεκίνησε κατάφερε να τερματίσει τρίτος, δίνοντας τα διαπιστευτήρια του για την μεγάλη κατηγορία όπου θέλει να βρεθεί του χρόνου. Τέταρτος τερμάτισε ο “hard to pass” (δύσκολος να τον περάσεις) Ryan Sipes ενώ για την πέμπτη και έκτη θέση έγινε μεγάλη μάχη από την αρχή του σκέλους μεταξύ των οδηγών της Honda, Jake Weimer και Blake Wharton που τερμάτισαν στο ίδιο δευτερόλεπτο πέμπτος και έκτος αντίστοιχα. Στο δεύτερο σκέλος ο Dungey κατάφερε να βρεθεί αυτός αυτήν την φορά μπροστά από τον Grant και να οδηγήσει τον αγώνα. Ο Grant τον πίεσε αλλά όχι για πολύ καθώς μπορεί να έχει την ταχύτητα αλλά όχι και την αντοχή μετά από τόσους τραυματισμούς φέτος. Με τον Grant στον όγδοο γύρο να ξεθυμαίνει την σειρά να πιέσει τον πρωτοπόρο πήρε ο Metcalfe αλλά κι αυτός δεν κατάφερε να πιάσει δυνατό ρυθμό έχοντας και μια πτώση τρεις γύρους πριν τον τερματισμό. Τελειώνοντας με τον καλύτερο τρόπο την φετινή χρονιά ο Dungey πήρε τον αγώνα και την δεύτερη θέση στο πρωτάθλημα πίσω από το μεγάλο όνομα της κατηγορίας Ryan Villopoto. Την δεύτερη θέση στο σκέλος και στον αγώνα πήρε ο Nico Izzy ενώ τρίτος στο σκέλος και στον αγώνα τερμάτισε ο Jake Weimer στο δεύτερο φετινό του βάθρο. Πραγματοποιώντας μια μέτρια εκκίνηση αλλά ένα καλό αγώνα ο Broc Tickle πήρε την τέταρτη θέση τερματίζοντας μπροστά από τον πέμπτο Kyle Chisholm που μετακόμισε από την Honda στην Kawasaki στους τελευταίους αγώνες. Μετά την πτώση του ο Metcalfe κατάφερε να συνεχίσει και να τερματίσει στην έκτη θέση διατηρώντας την μαχητικότητα του και κερδίζοντας την τρίτη θέση στο πρωτάθλημα\n2 Matthew J. Lemoine Yamaha YZ250F\n4 Ryan Sipes KTM 250SXF\n6 Jake T. Weimer Honda CRF250R\n7 Blake Wharton Honda CRF250R\n8 Phillip J. Nicoletti Kawasaki KX250F\n9 Broc Tickle Yamaha YZ250F\n3 Jake T. Weimer Honda CRF250R\n4 Broc Tickle Yamaha YZ250F\n5 Kyle P. Chisholm Kawasaki KX250F\n7 Steven J. Clarke Suzuki RM-Z250\n8 Joshua M. Grant Honda CRF250R\n9 Blake Wharton Honda CRF250R\n10 Justin D. Brayton KTM 250SXF\n1 J. Stewart 600\n2 T. Ferry 414\n3 A. Short 392\n4 M. Byrne 377\n5 C. Cooper 266\n6 N. Wey 264\n7 J. Hill 234\n8 J. Alessi 233\n9 S. Hamblin 225\n10 M. Alessi 221\n1 R. Villopoto 540\n2 R. Dungey 468\n3 B. Metcalfe 382\n4 J. Weimer 321\n5 N. Izzi 292\n6 R. Sipes 228\n7 K. Cunningham 198\n8 K. Chisholm 189\n9 J. Grant 186\n10 T. Canard 173\nΕπόμενος αγώνας 10-12/10/08 US OPEN, Las Vegas.\nBy enduro.gr| 2008-09-02T13:13:21+00:00\t2nd September 2008|Categories: Motocross|


Δήμαρχος Τρίπολης: «Κάνουμε πολύ περισσότερη δουλειά με το μισό κόστος» - OTA VOICEΔήμαρχος Τρίπολης: «Κάνουμε πολύ περισσότερη δουλειά με το μισό κόστος» - OTA VOICE\nΔήμαρχος Τρίπολης: «Κάνουμε πολύ περισσότερη δουλειά με το μισό κόστος»\nΑπαντήσεις, με συγκεκριμένα στοιχεία, έδωσε ο Δήμαρχος Τρίπολης κ. Κώστας Τζιούμης, κατά τη διάρκεια συνέντευξης τύπου που παραχώρησε την Πέμπτη (27/5/2021), αναφορικά με το ζήτημα της διαχείρισης των αδέσποτων ζώων.\nΕιδικότερα, ο κ. Δήμαρχος είπε: «Ο κ Παπαδημητρίου θέλησε επιτελούς να μιλήσει με αριθμούς.\nΦαντάζομαι ότι αποδεχόμαστε όλοι τους αριθμούς που δίνει η υπηρεσία σχετικά με το πόσα ζώα περισυνελέγησαν, πόσα στειρώθηκαν κλπ.\nΣυμφωνούμε στα στοιχεία που έδωσε, ο ίδιος, για την περίοδο Παυλή, δηλαδή:\nΣυνολικό κόστος διαχείρισης 176.088 ευρώ για 448 ζώα, τα οποία περισυνέλεξαν και τους προσέφεραν κτηνιατρικές υπηρεσίες.\nΑυτό σημαίνει 176.088: 448 = 393 ευρώ/ζώο. Συμπέρασμα: Ελάχιστη δουλειά, περίπου 90 ζώα ανά έτος, γι’ αυτό υπήρχαν παντού αγέλες ζώων στους δρόμους και στις πλατείες μας και υψηλό κόστος, σύμφωνα πάντα με τα δικά του στοιχεία.\nΠάμε τώρα στη δική μας περίοδο. Ο κ Παπαδημητρίου μίλησε για υπηρεσίες σε 371 ζώα, συμπεριλαμβανομένων κι αυτών από τη δράση δωρεάν στείρωσης. Συμφωνούμε απολύτως στον αριθμό των ζώων.\nΌντως είναι 371 ζώα, εκ των οποίων 130 της δράσης και 241 στα οποία παρείχαμε εμείς υπηρεσίες.\nΣυμπέρασμα πρώτο: Εμείς κάνουμε πολύ περισσότερη δουλειά 371 ζώα σε 16 μήνες, (δηλαδή 280 ζώα ανά έτος), γι’ αυτό είναι ήδη πολύ βελτιωμένη η εικόνα της πόλης.\nΠάμε τώρα στο συνολικό κόστος διαχείρισης, εκεί που ο κ. Παπαδημητρίου έκανε το μεγάλο «μαγείρεμα».\nΤα στοιχεία από την υπηρεσία: Υπάρχουν συμβάσεις για κτηνίατρο συνολικού ύψους 44.764 Ευρώ, για περισυλλογή ύψους 19.344 Ευρώ, των οποίων το φυσικό και οικονομικό αντικείμενο λήγει το 2021.\nΜέχρι 31/12/2020 για τα 241 ζώα που μιλάμε, είχαν καταναλωθεί 23.855 ευρώ για κτηνίατρο και 15.921 ευρώ για περισυλλογή, συνολικά δηλαδή 39.776 ευρώ.\nΕπίσης, ξοδέψαμε 9.984 ευρώ για ζωοτροφές.\nΠάμε στις «αλχημείες» του κ. Παπαδημητρίου:\n1) Υπολόγισε στο σύνολό της τη σύμβαση για τη φροντίδα των ζώων, ύψους 18.104 ευρώ, η οποία όμως υπογράφτηκε το Νοέμβριο του 2020, άρα είναι σαφές ότι μόνο το 1/12 αυτής, αφορά το 2020.\nΝα τονίσω εδώ ότι τα χρήματα για τη φροντίδα των ζώων και για τις ζωοτροφές, είναι απαραίτητα εφόσον, όπως και ο κ. Παπαδημητρίου είπε, φιλοξενούμε ζώα τα οποία πρέπει να τρώνε και βέβαια κάποιος να τα φροντίζει (καθαρίζει, ταΐζει, ποτίζει κλπ).\nΗ άλλη λύση, βέβαια, είναι να τα αφήσουμε στους δρόμους και τις πλατείες, όπως έκαναν αυτοί, και να μην ξοδεύουμε αυτά τα χρήματα.\n2) Υπολόγισε επίσης στο σύνολό του ποσό 9.512 ευρώ που δώσαμε για την αγορά παγίων (σπιτάκια για ζώα, ταΐστρες κλπ) το οποίο είναι σαφές ότι δεν αφορά μόνο το 2020 και αυτά τα 241 ζώα που μιλάμε, αλλά θα τα χρησιμοποιούμε για αρκετά χρόνια.\nΤο συνολικό κόστος διαχείρισης, μέχρι τις 31/12/2021 είναι: 49.760 ευρώ (23.855 € κτηνίατρος+15.921 € περισυλλογή +9.984 € ζωοτροφές).\nΑν θέλει ο κ. Παπαδημητρίου, για να είμαστε απολύτως ακριβείς, να προσθέσουμε το 1/12 της σύμβασης για τη φροντίδα (18.104:12=1.509€) και το 1/5, (όπως υπολογίζονται πάντα), των παγίων (9.512:5=1.902€) πάμε στις 53.171 ευρώ.\nΣυμπέρασμα δεύτερο: το συνολικό κόστος διαχείρισης, μέχρι 31/12/2020 είναι 220 ευρώ ανά ζώο (53.171 ευρώ :241 ζώα).\nΔηλαδή το κόστος από 393€/ ζώο επί δικής τους θητείας, έπεσε στα 220€/ζώο στη δική μας.\nΣημειώνω ότι δεν υπολογίζονται τα ζώα της δωρεάν δράσης, αν και αυτή έγινε με δική μας φροντίδα και προσπάθεια.\nΚάναμε πολύ περισσότερη δουλειά με το μισό κόστος.\nΤώρα σχετικά με αυτά που είπε για συνεχή υποβάθμιση της προηγούμενης δημοτικής αρχής, κατά τη διάρκεια της θητείας της, εκ μέρους μας, (αλήθεια δεν είπε, γιατί άραγε; το ξέχασε; ο κ. Σμυρνιώτης, ο κ. Τσιαμούλος τους υποβάθμιζαν κι αυτοί;), σχετικά με το συνολικό έργο τους κλπ δεν έχω να απαντήσω κάτι, την απάντηση και μάλιστα ηχηρή, την έδωσαν οι πολίτες στις εκλογές του 2019.\nΚλείνω με το πλέον σοβαρό από όσα είπε:\nΟι πολίτες, κ. Παπαδημητρίου, έχουν νου, κρίση και γνώση, βλέπουν, ακούν, αξιολογούν και ψηφίζουν με τα κριτήριά τους.\nΚαι η κρίση τους αυτή είναι απολύτως σεβαστή.\nΚανένας δεν μπορεί να υφαρπάξει την ψήφο τους. Η άποψη σας, λοιπόν, ότι υφαρπάξαμε την ψήφο τους, είναι όχι μόνο βαθιά αντιδημοκρατική, αλλά και προσβλητική για τους ίδιους τους πολίτες, τη νοημοσύνη των οποίων υποτιμάτε, όταν τους υποβαθμίζετε σε αντικείμενα κοροϊδίας.\nΣυνεπώς, οφείλετε να ανακαλέσετε και να ζητήσετε αμέσως συγνώμη από το λαό του Δήμου μας.»


Δείτε τη χθεσινή εμφάνιση του "Di Giorgio" στο Ελλάδα Έχεις Ταλέντο (Βίντεο)\nΧθες το βράδυ παρακολουθήσαμε και πάλι στο Ελλάδα Έχεις Ταλέντο τον Γιώργο Σακελλαρίου. Ο γνωστός σε όλους μας μάγειρας είχε καταφέρει να περάσει στην επόμενη φάση της εκπομπής εντυπωσιάζοντας τους κριτές.\nΟ ταλαντούχος "Di Giorgio", από το Λουτράκι, διασκέδασε για άλλη μια φορά τους κριτές με το ταλέντο του στις μιμήσεις. Δυστυχώς, οι κριτές αποφάσισαν ότι πρέπει να σταματήσει το ταξίδι του στη συγκεκριμένη φάση του σόου.\nΔείτε παρακάτω τι δήλωσε με ανάρτησή του στο προφίλ του στο facebook καθώς και το βίντεο με τις υπέροχες μιμήσεις του:\nΔεύτερος γύρος στο Ελλάδα έχεις Ταλέντο....Πέρασα υπέροχα.... Ένα ωραίο διάλειμμα από την καθημερινότητα και την πίεση της δουλειάς. Τώρα γεμάτος ενέργεια και χαμόγελο συνεχίζουμε να προσφέρουμε αυτό που ξέρουμε καλά επαγγελματικά, δηλαδή την γαστρονομική σας ικανοποίηση.


Τα αρχεiα του Press-gr: 10/07/2007\nΜΙΑ ΠΛΗΡΗΣ ΠΕΡΙΓΡΑΦΗ ΤΗΣ ΚΑΤΑΣΤΡΟΦΗΣ, ΤΩΝ ΑΙΤΙΩΝ ΚΑΙ ΤΩΝ ΕΥΘΥΝΩΝ\nΚΥΡΙΑΚΑΤΙΚΗ ΕΛΕΥΘΕΡΟΤΥΠΙΑ 8.7.2007\nΟμολογία - ντοκουμέντο\nΕγγραφο «φωτιά» του ίδιου του υπουργείου ΠΕΧΩΔΕ αποκαλύπτει ότι τρεις μόλις μήνες πριν από το μακελειό της Πάρνηθας, η κυβέρνηση γνώριζε ότι οι κρατικές υπηρεσίες πρόληψης και δασοπυρόσβεσης βρίσκονταν σε πλήρη διάλυση!\nΗ επίσημη έκθεση του υπουργείου προς την Ευρωπαϊκή Επιτροπή με θέμα τη διανομή των κοινοτικών κονδυλίων έως το 2013, παραδέχεται:\n* Απουσία σχεδίων πρόληψης δασικών πυρκαγιών αλλά και σχεδίων αποκατάστασης.\n* Αδιαφορία των υπουργείων στην άσκηση περιβαλλοντικής πολιτικής. Κρούει μάλιστα τον κώδωνα του κινδύνου για ενδεχόμενες καταστροφές από πυρκαγιές -οι οποίες δυστυχώς επαληθεύτηκαν πολύ γρήγορα.\n*Οι παραπάνω αποκαλύψεις περιλαμβάνονται στο επίσημο έγγραφο του ΥΠΕΧΩΔΕ για την κατανομή των κοινοτικών χρηματοδοτήσεων την περίοδο 2007 - 2013 μέσω του επόμενου Κοινοτικού Πλαισίου Στήριξης. Πρόκειται, στην ουσία, για τα αναλυτικά σχέδια κατανομής των περίπου 6 δισ. ευρώ, που θα διανείμουν δύο προγράμματα (3,6 δισ. ευρώ η Αττική που υποβάλλεται από την περιφέρεια και 2,25 δισ. ευρώ το Περιβάλλον) όπου η δασοπροστασία, ενώ καταγράφεται ως μεγάλη απειλή, σχεδόν «απέχει» από την «μοιρασιά» των κονδυλίων:\n* Στο πρόγραμμα του ΥΠΕΧΩΔΕ για το «περιβάλλον και την αειφόρο ανάπτυξη», τα κονδύλια προστασίας από πυρκαγιές δεν φτάνουν ούτε στα 40 εκατ. ευρώ όταν το συνολικό κόστος του προγράμματος φτάνει στα 2,25 δισ. ευρώ. Και η μικρή αυτή δαπάνη αφορά μόνο σε 8 από τις 13 περιφέρειες της χώρας, αφού οι υπόλοιπες (περιλαμβανομένης της Αττική και της Θεσσαλονίκης) λόγω υψηλού περιφερειακού εισοδήματος δεν δικαιούνται ενισχύσεις. (Ας σημειωθεί ότι οι δαπάνες δασοπροστασίας έχουν μεταφερθεί στο υπουργείο Αγροτικής Ανάπτυξης το οποίο, ωστόσο, δεν έχει συντάξει ακόμη το δικό του κείμενο προς την Ε.Ε.)\n* Η ειρωνεία είναι ότι στα επίσημα ντοκουμέντα της κυβέρνησης η Πάρνηθα θεωρείται καλά προστατευμένη (!) και προειδοποιεί για κινδύνους στα υπόλοιπα δάση του Λεκανοπεδίου: Υμηττός, Πεντέλη, Ποικίλο Ορος και τα όρη Λαυρεωτική, Μαλακάσα, Πανέιον και Γεράνεια.\n* Αναλυτικά, στην έκθεση του ΥΠΕΧΩΔΕ οι δυσλειτουργίες της κρατικής μηχανής περιγράφονται «δείχνοντας» ως υπεύθυνο, κυρίως το υπουργείο Εσωτερικών. Αναφέρονται:\n*«Σημαντική υστέρηση σε μηχανισμούς, σχέδια και υποδομές Πολιτικής Προστασίας. Απουσία ολοκληρωμένων σχεδίων πρόληψης, αντιμετώπισης και αποκατάστασης πληγεισών περιοχών. Προβληματικός συντονισμός μεταξύ συναρμόδιων διοικητικών δομών για την αντιμετώπιση κινδύνων που άπτονται του αντικειμένου της Πολιτικής Προστασίας».\n* Το κείμενο σημειώνει, επίσης: «Περιρισμένη εφαρμογή προγραμμάτων πρόληψης και αποφυγής ατυχηματικών περιστατικών. Μη ολοκλήρωση του κτηματολογίου και του δασολογίου». Κι ακόμη: «Ελλείψεις σε υποδομές και απουσία ενιαίου συστήματος διαχείρισης της πληροφορίας, πρόληψης και συντονισμού της επέμβασης της Γενικής Γραμματείας Πολιτικής Προστασίας του υπουργείου Εσωτερικών».\n*Το ντοκουμέντο του ΥΠΕΧΩΔΕ κλείνει με μία ακόμη έκπληξη, αφού αποδίδει εμμέσως εύσημα στην προηγούμενη κυβέρνηση του ΠΑΣΟΚ! Αναφέρεται ότι υπήρξε «ιδιαίτερα θεαματική βελτίωση των επιδόσεων δασοπροστασίας την περίοδο 2001-2004 που οδήγησε στον περιορισμό των καμένων εκτάσεων μόνο στα 6,25 στρέμματα ανά περιστατικό από 58 στρέμματα προηγουμένως». Μάλιστα, το υπουργείο θέτει ως στόχο απλώς να διατηρηθούν αυτά τα επιτεύγματα έως το 2010... Μόνο που 90 μέρες μετά ήλθαν η Πάρνηθα, το Πήλιο και η Λάρισα...\nΟλέθριες οι επιπτώσεις από τις τρεις πυρκαγές\nΠάρνηθα, Πήλιο και Λάρισα είναι οι περιοχές που επλήγησαν περισσότερο από τις πρόσφατες πυρκαγιές. Για την «επόμενη μέρα» της καταστροφής, επιστήμονες καταγράφουν στην «Κ.Ε.» τις σοβαρές περιβαλλοντικές επιπτώσεις που υπέστησαν τα οικοσυστήματα των περιοχών. *Το πολύτιμο ελατόδασος της Πάρνηθας θα το βλέπουμε μόνο σε καρτ ποστάλ, όχι μόνο εμείς αλλά και οι επόμενες γενιές, και τις περιβαλλοντικές επιπτώσεις θα τις ζήσουμε στο πετσί μας: Περαιτέρω υποβάθμιση του ατμοσφαιρικού αέρα, αύξηση της θερμοκρασίας και πολλαπλασιασμό των πλημμυρικών φαινομένων. *Το οικοσύστημα του Πηλίου που καταστράφηκε δεν θα αντέξει κι άλλη τέτοια δοκιμασία, στην επόμενη τριετία. *Ομοίως και στη Λάρισα. Εάν υπάρξουν στην επόμενη πενταετία κι άλλες τέτοιες διαταραχές,το οικοσύστημα στις ανατολικές πλαγιές του Κισσάβου δεν θα μπορέσει να επανακάμψει.\nΠΑΡΝΗΘΑΤο περιβάλλον, «το δάνειο που χρωστάμε στα παιδιά μας», κατά την πρωθυπουργική ρήση, πιθανότατα θα μείνει ανεξόφλητο στην περίπτωση της Πάρνηθας.\nΟ Αρ. Παπαγεωργίου, επ. καθηγητής στο τμήμα Δασολογίας του Δημοκρίτειου Πανεπιστημίου, διευκρινίζει ότι κατά «90% το δάσος όπως το ξέραμε δεν θα ξαναγίνει. Εκτός, αν υπάρξουν πολύ ευνοϊκές συγκυρίες. Αν δηλαδή για τα επόμενα 200 χρόνια δεν σημειωθούν φωτιές, καταπατήσεις, κυρίως δεν συμβούν κλιματικές αλλαγές, αύξηση δηλαδή της θερμοκρασίας». Ο καθηγητής μάς καθησυχάζει, ότι «δεν πρόκειται να δημιουργηθεί στην Πάρνηθα οικολογική έρημος, αλλά θα έχουμε ένα οικοσύστημα πιο φτωχό και λιγότερο πολύτιμο, όπως είναι τα πουρνάρια και τα πεύκα».\nΤι μπορεί να σημαίνει αυτό για την καθημερινότητα των κατοίκων του, μας το εξηγεί ο διευθυντής του Ινστιτούτου Περιβάλλοντος του Αστεροσκοπείου Αθηνών Μ. Πετράκης: «Το δάσος αποτελεί φυσική πηγή δροσισμού και μειώνει το φαινόμενο των θερμικών νησίδων, τα τμήματα δηλαδή της πόλης που παρουσιάζουν αυξημένες τιμές θερμοκρασίας. Ο ζεστός αυτός αέρας όμως όταν φτάσει σε ένα συγκεκριμένο ύψος, μετακινείται προς τα προάστια όπου η θερμοκρασία είναι χαμηλότερη. Αν αυτός ο αέρας περνούσε πάνω από την Πάρνηθα, γινόταν δροσερότερος. Κατά συνέπεια, βοηθούσε στην πτώση της θερμοκρασίας σε πολλές περιοχές της Αττικής».\nΜεγάλη εκτιμάται πως θα είναι η επιβάρυνση της ατμόσφαιρας με αιωρούμενα σωματίδια. «Η χωρίς βλάστηση επιφάνειες αποτελούν πηγή εμπλουτισμού αιωρούμενων σωματιδίων». Πρόκειται για τα μικροσωματίδια τύπου ΡΜ10 και ΡΜ2,5, τα οποία όμως θα συμπληρώσει η Κωνσταντίνη Σαμαρά, αν. καθηγήτρια του ΑΠΘ. «Θεωρούνται ιδιαίτερα επικίνδυνα για την υγεία, κι όταν υπάρχει βλάστηση αποτίθενται στο φύλλωμα των δέντρων. Με δεδομένο ότι τα 2/3 του διοξειδίου του άνθρακα που ευθύνεται για το φαινόμενο του θερμοκηπίου απορροφούνται από τη βλάστηση, τις επιπτώσεις από την καταστροφή του δασικού πλούτου θα τις δούμε και σε βάθος χρόνου θα είναι σίγουρα πολύ σοβαρές».Ο κίνδυνος, εξάλλου, πλημμυρικών φαινομένων είναι άμεσος. Ο καθηγητής Διαχείρισης Υδάτινων Πόρων του ΕΜΠ, Γ. Τσακίρης, επισημαίνει ότι τα δύο πρώτα χρόνια μετά την πυρκαγιά είναι ενισχυμένη η απορροή υδάτων. Η ποσότητα νερού όταν υπάρχει δάσος είναι κατά 15 φορές μικρότερη σε σχέση με μια γυμνή επιφάνεια».\nΠΗΛΙΟ«Η φύση δεν έχει ανεξάντλητες δυνατότητες φυσικής αναγέννησης. Αν οι συγκεκριμένες εκτάσεις ξανακαούν μέσα στα επόμενα τρία χρόνια, τότε ο τόπος θα απογυμνωθεί. Θα μείνουν μόνο κάποια φρύγανα και ποώδη φυτά», μας τονίζει ο Θ. Σφουγγάρης, διευθυντής του εργαστηρίου διαχείρισης οικοσυστημάτων και βιοποικιλότητας στο Πανεπιστήμιο της Θεσσαλίας. Το οικοσύστημα του νότιου Πηλίου δοκιμάζεται δεύτερη φορά σε λιγότερα από μία δεκαετία, καθώς μεγάλο μέρος της περιοχής που κατέστρεψε η πρόσφατη πυρκαγιά ξανακάηκε το 2000. Η καλύτερη μέθοδος παρέμβασης αυτή τη στιγμή για να σωθεί το οικοσύστημα της περιοχής είναι, σύμφωνα με τον καθηγητή, «να αφήσουμε τη φύση να κάνει ανεμπόδιστα τη δουλειά της, καθώς ακόμη δεν έχει εξαντλήσει τις δυνάμεις που έχει για αναβλάστηση». Οι πυρκαγιές κατέστησαν το έδαφος της περιοχής εξαιρετικά ευάλωτο σε διαβρώσεις και πλημμυρικά φαινόμενα: «Για τους επόμενους μήνες και μέχρι να δημιουργηθεί ο πρώτος τάπητας από τα νέα φυτά, ο κίνδυνος τέτοιων φαινομένων είναι πολύ μεγάλος για την ευρύτερη περιοχή».\nΛΑΡΙΣΑ Η επόμενη δεκαετία θα είναι κρίσιμη για την οικολογική ισορροπία των δασικών εκτάσεων που επλήγησαν στις ανατολικές πλαγιές του Κισσάβου. Ο διευθυντής Δασών Λάρισας, Γ. Παράσχος, μας λέει ότι το οικοσύστημα της Αγιάς και της Μελίβοιας μπορεί να επουλώσει τις πληγές του, αν στο κοντινό μέλλον «δεν υπάρξουν συχνές και σοβαρές διαταραχές, όπως είναι οι φωτιές, η ανεξέλεγκτη βόσκηση και οι απότομες και δυνατές βροχοπτώσεις. Τα 13,5 στρέμματα που κάηκαν στην Αγιά ήταν νεαρές αναδασώσεις πεύκης του 1990-93 κι η περιοχή δεν πρέπει να ξανακαεί για να μπορέσει το οικοσύστημα να λειτουργήσει και να αντισταθεί».Μας εξηγεί ότι το κυρίαρχο πρόβλημα είναι η πρόληψη των πλημμυρικών φαινομένων λόγω της διάβρωσης του εδάφους. Τα χωριά που αντιμετωπίζουν κίνδυνο είναι η Μελίβοια, το Μεταξοχώρι, η Αγιά και ο Νερόμυλος: «Θα αποφύγουμε πάση θυσία ένα τέτοιο ενδεχόμενο και ήδη έχει ξεκινήσει ο σχεδιασμός και πολύ γρήγορα η δημιουργία φραγμάτων με κορμούς και κλαδοπλέγματα για να σώσουμε τα χωριά μας».\n* Κάηκαν 42.500 στρέμματα. * Στάχτη έγινε ο μισός πυρήνας του εθνικού δρυμού, τα 15.510 από τα 38 χιλιάδες στρέμματα. * Τη μεγαλύτερη ζημία υπέστη το δάσος κεφαλληνιακής ελάτης. Κάηκαν τα 21.800 από τα 29.500 στρέμματα. * Οι περιοχές κατά μήκος των έξι ρεμάτων της Πάρνηθας απειλούνται με πλημμύρες. Μεγάλος ο κίνδυνος για Ασπρόπυργο, Μενίδι και Θρακομακεδόνες. * Αύξηση της μέσης θερμοκρασίας και της ατμοσφαιρικής ρύπανσης στο Λεκανοπέδιο.\n* Κάηκαν 45 χιλιάδες στρέμματα δασικής έκτασης (αείφυλλα-πλατύφυλλα, πεύκη και πλατάνια που ήταν κοντά στις ρεματιές). * 12 χιλιάδες στρέμματα αγροτικών εκτάσεων. * Σοβαρός κίνδυνος ερημοποίησης, αν ξανακαεί την επόμενη τριετία. * Διάβρωση του εδάφους και κίνδυνος πλημμυρικών φαινομένων στην ευρύτερη περιοχή του Νεοχωρίου Αργαλαστής και Αφετών.\n* Κάηκαν 13,5 χιλιάδες στρέμματα αείφυλλων πλατύφυλλων και πεύκης και 2,5 χιλιάδες στρέμματα στο κοινοτικό δάσος της Μελίβοιας.\n* Σοβαρός κίνδυνος πλημμυρικών φαινομένων.\nΤο δίλημμα της αναδάσωσης\nΑν το δάσος της Πάρνηθας είχε τόσους πολλούς προστάτες όσοι είναι οι μνηστήρες της αναδάσωσής του, πιθανότατα δεν θα αφανιζόταν ποτέ.\nΑπό την επομένη κιόλας της καταστροφικής πυρκαγιάς άρχισε να ακούγεται και ακόμη γιγαντώνεται το αίτημα της αναδάσωσης στις κατεστραμμένες εκτάσεις. Ομως από κάθε επιστημονική πλευρά επιβεβαιώνεται πως το τελευταίο πράγμα που πρέπει να γίνει είναι αυθόρμητες αναδασώσεις, χωρίς να έχουν προηγηθεί επιστημονικές μελέτες.\nΣημείο διαφωνίας αποτελεί, ωστόσο, το είδος της αναδάσωσης που θα επιλεγεί: Φυσική, τεχνητή ή ένας συνδυασμός τους (και ποιος); Το βέβαιο είναι ότι το ελατόδασος που υπήρχε σε μεγάλο υψόμετρο της Πάρνηθας είναι αδύνατον να ξαναγεννηθεί μόνο του. «Αντί να περιμένουμε 500-600 χρόνια μήπως και επανέλθει, μπορούμε να επιταχύνουμε τις διαδικασίες δημιουργώντας ένα σκιερό περιβάλλον, που θα ευνοήσει αργότερα την τεχνητή αναδάσωση», εξηγεί ο Π. Κωνσταντινίδης, ερευνητής του Ινστιτούτου Δασικών Ερευνών (ΕΘΙΑΓΕ).\nΓια το κομμάτι, όμως, του πευκοδάσους της Πάρνηθας που κάηκε, προτείνεται να αφεθεί να αναγεννηθεί μόνο του. «Αυτή είναι η λύση για τα πευκοδάση που καίγονται πρώτη φορά. Το ίδιο πρέπει να γίνει και στο Πήλιο», τονίζει ο ερευνητής. Αντιτίθεται σε κάθε πρόταση τεχνητής αναδάσωσης στο πευκοδάσος εξηγώντας ότι «δεν πρέπει να κάνουμε έξοδα για κάτι που η φύση κάνει μόνη της ούτως ή άλλως, και μάλιστα πολύ καλύτερα απ' ό,τι θα το κάναμε εμείς». Οπως τονίζει ο ίδιος, «όταν δίνουμε λεφτά για αναδάσωση που θα γινόταν από τη φύση, τότε δημιουργούμε μια νέα κάστα εμπρηστών: Τους αντικαταστάτες του δάσους, που θα είχαν κάθε λόγο να κάψουν και το υπόλοιπο βουνό για να πληρωθούν να το αναδασώσουν».\nΕπιπλέον, ο Π. Κωνσταντινίδης εκτιμά πως κάποιες τεχνητές αναδασώσεις δεν προσφέρουν τίποτα. Αν, μάλιστα, γίνουν με άλλα είδη δέντρων (π.χ. φυλλοβόλα, που καίγονται δύσκολα), η κατάσταση γίνεται επιζήμια για την ισορροπία του οικοσυστήματος. «Στο Σέιχ Σου βάλανε 100.000 δέντρα και σήμερα υπάρχουν ελάχιστα από αυτά, που φυτοζωούν», αναφέρει. Αλλο ένα λάθος, που επίσης έγινε στο Σέιχ Σου και τώρα πρέπει να αποφευχθεί αφορά τα αντιδιαβρωτικά έργα και συγκεκριμένα την τοποθέτηση κλαδοπλεγμάτων και κορμοδεμάτων (από τα ήδη καμένα δέντρα) στις ράχες του βουνού, εκτιμά ο ερευνητής του ΕΘΙΑΓΕ. Κι αυτό γιατί, αντί να σαπίσουν κάποια στιγμή από τους μύκητες -όπως συμβαίνει σε υγρά δάση του εξωτερικού- κάτω από τον ελληνικό ήλιο ξεραίνονται περισσότερο και περιμένουν επί χρόνια μια σπίθα που θα φέρει μια δεύτερη μοιραία πυρκαγιά. Το μοντέλο κλαδοπλεγμάτων αναμένεται να επιλεγεί και στην Πάρνηθα, όπως έγινε και για την Κασσάνδρα, που κάηκε πέρσι: «Υπάρχει και η άποψη ότι τα κλαδοπλέγματα ξεραίνονται αλλά εμείς κανονικά περιμένουμε ότι θα αποσυντεθούν σε 5-6 χρόνια», εξηγεί ο Φ. Φασούλας, πρόεδρος της Πανελλήνιας Ενωσης Δασολόγων Ελεύθερων Επαγγελματιών. Πιο βιαστικός για μια τεχνητή αναδάσωση, ακόμη και με άλλα είδη δέντρων, είναι ο Π. Σίσκος, καθηγητής Χημείας Περιβάλλοντος του Πανεπιστημίου Αθηνών. «Οι κλασικοί δασολόγοι λένε ότι τα καμένα δάση αποκαθίστανται αργά ή γρήγορα από τους φυσικούς μηχανισμούς. Εμείς, όμως, βιαζόμαστε γιατί ζούμε λίγα χρόνια και χρειαζόμαστε το οξυγόνο που παράγουν τα δάση. Πρέπει να γίνει τεχνητή αναδάσωση».\nΟι φωτιές μάς κόβουν χρόνια\nΔύο χρόνια από τη ζωή τους χάνουν οι κάτοικοι της Αθήνας, της Θεσσαλονίκης και της Πάτρας πληρώνοντας το τίμημα της αυξημένης ατμοσφαιρικής ρύπανσης. Αναπνευστικά προβλήματα, άσθμα και χρόνια αποφρακτική πνευμονοπάθεια είναι τα «μοντέρνα νοσήματα» που πλήττουν τους Ελληνες, με τάση διαρκώς αυξανόμενη.\nΑιτία, η υψηλή συγκέντρωση διοξειδίου του αζώτου (ΝΟ2) και των μικροσωματιδίων (ΡΜ2,5 και ΡΜ10) - πρόβλημα που γίνεται εκρηκτικό στην πρωτεύουσα μετά την καταστροφή της Πάρνηθας. 1 Σύμφωνα με έρευνα της Commission's Clean Air for Europe (CAFE), του τμήματος δηλαδή της Ευρωπαϊκής Επιτροπής για την Ατμοσφαιρική Ρύπανση, το προσδόκιμο ζωής σε Αθήνα, Θεσσαλονίκη και Πάτρα είναι τα 78-80 χρόνια. Ομως, το 30% περίπου εκείνων των πολιτών που πλησιάζουν ή βρίσκονται ήδη σε αυτές τις ηλικίες προβλέπεται ότι τελικά θα αποβιώσει δύο χρόνια νωρίτερα.Την ανυπαρξία μέτρων για το πρόβλημα είχε παραδεχθεί και ο ίδιος ο έλληνας επίτροπος, αρμόδιος για το Περιβάλλον, Στ. Δήμας, σε απάντησή του (Αύγουστος του 2006) στον ευρωβουλευτή του Συνασπισμού Δ. Παπαδημούλη. 2 Ο κ. Δήμας σημείωνε, τότε, μεταξύ άλλων: «Η Ελλάδα δεν έχει ώς τώρα υποβάλει κανένα πρόγραμμα από αυτά που προβλέπει η κοινοτική νομοθεσία για την ποιότητα του αέρα». Κι αυτό, παρά το γεγονός ότι «το διοξείδιο του αζώτου βλάπτει τη λειτουργία των πνευμόνων, ενώ τα μικροσωματίδια ΡΜ 2,5 εισβάλλουν βαθύτερα στους πνεύμονες, μειώνοντας το στατιστικά προσδόκιμο ζωής στην Ευρώπη κατά οκτώ μήνες και σε ορισμένες περιοχές κατά δύο έτη και πλέον».3 Την ίδια περίοδο, η ετήσια έκθεση του υπουργείου Περιβάλλοντος για την «Ατμοσφαιρική ρύπανση στην Αθήνα» το 2006 ομολογεί ότι: «Τα μικροσωματίδια στον αττικό ουρανό υπερβαίνουν τα 50 μικρογραμμάρια ανά κυβικό μέτρο αέρα επί 175 μέρες το χρόνο, όταν σε αυτό το όριο θα 'πρεπε να βρίσκονται το πολύ 35 μέρες». Η Ε.Ε. έχει ήδη ζητήσει να ληφθούν συγκεκριμένα μέτρα για τις βιομηχανίες, τα μέσα μεταφοράς και τις αγροτικές καλλιέργειες (εκλύσεις αμμωνίας), τα οποία, ωστόσο, ή δεν εφαρμόζονται ή υλοποιούνται με χαλαρούς ρυθμούς.Οικονομικό κόστοςΤο πόρισμα αναμένεται στο τέλος του καλοκαιριού και υπάρχει κίνδυνος μιας ακόμη παραπομπής της Ελλάδας στο Ευρωπαϊκό Δικαστήριο. 4 Τα ίδια προβλήματα επισημαίνονται και σε αναφορά της Παγκόσμιας Οργάνωσης Υγείας (ΠΟΥ), στην οποία μεταξύ άλλων σημειώνεται ότι η ρύπανση εκτινάσσει στα ύψη και το ιατροφαρμακευτικό κόστος. Το ποσό των 427-790 δισ. ευρώ το χρόνο που διατίθενται στις χώρες της Ευρώπης για νοσηλεία των πασχόντων από τις «περιβαλλοντικές ασθένειες» είναι ήδη ιδαίτερα υψηλό και αναμένεται να αυξηθεί. Οσο για τους 370.000 νεκρούς, ετησίως, από «περιβαλλοντικές ασθένειες», αποτελούν αριθμό-πρόκληση για την CAFE, η οποία στην έκθεσή της επισημαίνει: «Οι χώρες της Ευρωπαϊκής Ενωσης πρέπει να συνεργαστούν γιατί το κλίμα δεν αφορά την κάθε χώρα ξεχωριστά, αλλά διαπερνά οριζοντίως το ευρωπαϊκό οικοσύστημα». 5 Η καταστροφή της Πάρνηθας έρχεται να επιβαρύνει δραματικά και την ποιότητα του αέρα που αναπνέουμε. Σύμφωνα με τους ειδικούς, πρέπει να περιμένουμε σχετικά γρήγορα έξαρση των πνευμονολογικών και ασθματικών παθήσεων, ενώ, στην επόμενη δεκαετία ,τα δύο χρόνια που ήδη χάνουμε απ' τη ζωή μας πιθανότατα θα αυξηθούν...\nΠεριβαλλοντικά εγκλήματα χωρίς τιμωρία\nΤο περιβαλλοντικό έγκλημα στην Ελλάδα -πλην ελάχιστων εξαιρέσεων- παραμένει ατιμώρητο. Οι νόμοι δεν εφαρμόζονται, οι έλεγχοι παραμένουν πλημμελείς, ενώ πολλές ευρωπαϊκές οδηγίες δεν έχουν καν ενσωματωθεί στο ελληνικό δίκαιο.Ιδού μερικές χαρακτηριστικές περιπτώσεις:\n* Δασολόγιο και δασικοί χάρτες: Το άρθρο 24 του Συντάγματος αναφέρει ότι η σύνταξη δασολογίου συνιστά υποχρέωση του κράτους. Το οποίο, όμως, εδώ και χρόνια δεν την εκπληρώνει.\n* Διαχείριση εθνικών πάρκων και δρυμών: η κοινή υπουργική απόφαση 33318/3028/-12-1998 όριζε τη σύσταση της εθνικής «Επιτροπής για τη Φύση», η οποία θα είχε τον συντονισμό όλων των φορέων επίβλεψης των προστατευμένων περιοχών. Ο νυν υπουργός Περιβάλλοντος την έθεσε ουσιαστικά σε αχρηστία, μη ανανεώνοντας τη θητεία της διοίκησής της.\n* Διάχυση αποβλήτων σε ποταμούς και θάλασσες: Η υπόθεση του Κηφισού και του Ασωπού ποταμού είναι δύο κλασικές περιπτώσεις παραβίασης της εθνικής και ευρωπαϊκής νομοθεσίας (75/442/ΕΟΚ, 78/319/ΕΟΚ, 98/15/ ΕΚ, 91/689/ΕΟΚ). Είναι χαρακτηριστικό το πρόβλημα με τον Ασωπό, όπου ρίχνονται τοξικά απόβλητα από όλη τη βιομηχανική περιοχή της Βοιωτίας, με αποτέλεσμα τη μόλυνση του νότιου Ευβοϊκού όπου εκβάλλει, αλλά και του υδροφόρου ορίζοντα σε Αττική και Βοιωτία, απ' όπου αντλούν νερό οι αγρότες για τα κηπευτικά τους προϊόντα.\n* Χωματερές: Η οδηγία 75/442 της Ε.Ε., η οποία έχει ενσωματωθεί στο εθνικό μας δίκαιο, ορίζει ότι οι ανεξέλεγκτες χωματερές είναι παράνομες. Πριν από λίγο καιρό δημοσίευμα των «New York Times» ανέφερε ότι η Ελλάδα έχει τις περισσότερες παράνομες χωματερές στην Ευρώπη. Πόσες; 3.700!\n* Απορρίμματα: Ο νόμος 2939/2001 για «Συσκευασίες και εναλλακτική διαχείριση» ορίζει ότι το 50% του συνόλου των συσκευασιών της χώρας πρέπει να ανακυκλώνεται. Αυτό δεν γίνεται, αφού η κυβέρνηση δεν έχει φροντίσει να υπάρχουν οι κατάλληλες υποδομές.\n* Τοξικά απόβλητα: Η ευρωπαϊκή οδηγία 91/689 ορίζει τη δημιουργία των απαραίτητων υποδομών για τη διαχείρισή τους. Η Ελλάδα, ωστόσο, την αναβάλλει συνεχώς, αποθηκεύοντάς τα «προσωρινά», εδώ και δεκαπέντε χρόνια.\n* Ελεγχος ρύπων αυτοκινήτων: Παρ' ότι υπάρχουν συγκεκριμένα επιτρεπόμενα όρια, αρκεί κάποιος να σταθεί σε μια κεντρική λεωφόρο για να διαπιστώσει τα μαύρα σύννεφα καπνού από τις εξατμίσεις Ι.Χ., ταξί, φορτηγών και λεωφορείων ακόμα και αυτών του ΟΑΣΑ.\n* Προστασία άγριας χλωρίδας και πανίδας: Ο νόμος 1650/1986 προβλέπει τη σύνταξη καταλόγων των ιδιαίτερα προστατευομένων ειδών από την κυβέρνηση. Εκείνη όμως δεν υλοποίησε ποτέ την υποχρέωσή της.\nΥΓ.: Στον κατάλογο δεν αναφέρονται οι παραβιάσεις της ευρωπαϊκής νομοθεσίας, για τις οποίες η χώρα μας έχει ήδη παραπεμφθεί ή είναι στα πρόθυρα παραπομπής στο Ευρωπαϊκό Δικαστήριο.\n«Αδράνεια που εγείρει υποψίες»\nΤου ΚΩΝΣΤΑΝΤΙΝΟΥ ΜΕΝΟΥΔΑΚΟΥ*\nΔύο μήνες μετά τη μεγάλη πυρκαγιά σε Ραφήνα-Πικέρμι-Ν. Βουτζά, τον Ιούλιο του 2005, πάνω από 10.000 στρέμματα καμένης γης εξαιρέθηκαν της αναδάσωσης.\nΥστερα από κάθε μεγάλη δασική καταστροφή, όπως αυτές που προκλήθηκαν από τις πυρκαγιές των προηγούμενων ημερών, η κοινωνία συνειδητοποιεί την αξία του δασικού πλούτου και τις τραγικές συνέπειες της απώλειάς του.\nΗ συζήτηση, όμως, φαίνεται να εξαντλείται στην κατανομή των ευθυνών μεταξύ των πολιτικών ηγεσιών και των εμπλεκόμενων υπηρεσιών. Σπάνια αποτελούν αντικείμενο προβληματισμού, τουλάχιστον δημόσια, οι δομικές ελλείψεις που οδηγούν μακροχρόνια σε υποβάθμιση των δασικών οικοσυστημάτων και δεν είναι άσχετες προς τις καταστροφικές πυρκαγιές. Οι ελλείψεις αυτές είναι ποικίλες. Εντοπίζονται σε πολλούς τομείς.\nΣτη νομοθεσία, στην οργάνωση των αρμόδιων υπηρεσιών, στη διοικητική πρακτική, στις υποδομές. Τρία σημεία αξίζει να επισημανθούν:\n1 Από το 1979 η νομοθεσία επιβάλλει τη σύνταξη δασολογίου και δασικών χαρτών. Από τη δεκαετία του 1990 το ΣτΕ έχει διακηρύξει με σαφήνεια ότι η υποχρέωση αυτή απορρέει και από το Σύνταγμα. Με την αναθεώρηση μάλιστα του 2001 έχει περιληφθεί και σχετική ρητή διάταξη στο συνταγματικό κείμενο. Σήμερα, το 2007, η χώρα μας δεν διαθέτει ακόμη δασολόγιο αλλ' ούτε δασικούς χάρτες. Και αν η σύνταξη δασολογίου αποτελεί πραγματικά δύσκολο έργο, λόγω της έλλειψης κτηματολογίου και της θολής κατάστασης που επικρατεί στην Ελλάδα σε σχέση με δικαιώματα σε δασικές εκτάσεις, χωρίς βέβαια να δικαιολογείται τόσο μεγάλη καθυστέρηση, η έλλειψη δασικών χαρτών, στους οποίους αποτυπώνονται απλώς οι εκτάσεις που έχουν δασικό χαρακτήρα χωρίς αναφορά σε ιδιοκτησιακά δικαιώματα, δεν έχει καμία εξήγηση, και μάλιστα με τα μέσα τα οποία διαθέτει η σύγχρονη τεχνολογία.\nΗ παράλειψη αυτή έχει ως αποτέλεσμα να υπάρχουν γκρίζες ζώνες, για τις οποίες διατηρείται και διαιωνίζεται η αβεβαιότητα ως προς το χαρακτήρα τους και, κατά συνέπεια, ως προς την υπαγωγή τους στο προστατευτικό καθεστώς των δασών. Η ασάφεια αυτή σχετικά με τα όρια των δασών και των δασικών εκτάσεων παρέχει δυνατότητες αυθαιρεσιών εκ μέρους των αρμόδιων υπηρεσιών και των πολιτών. Εχει, όμως, και περαιτέρω συνέπειες. Δυσκολεύει, π.χ., την εφαρμογή χωροταξικών σχεδίων αλλά και την εφαρμογή των μέτρων αποκατάστασης, όπως είναι η αναδάσωση, που επιβάλλεται να λαμβάνονται σε περίπτωση καταστροφής της δασικής βλάστησης, καθώς αφήνει περιθώρια να παραμένουν εκτός των μέτρων αυτών, και κυρίως εκτός της αναδάσωσης, τμήματα των εκτάσεων που έχουν καταστραφεί. Σήμερα δεν υπάρχει λογικός άνθρωπος που ελπίζει ότι δεν θα κηρυχθεί αναδάσωση ύστερα από την πυρκαγιά, πολλοί, όμως, αποβλέπουν στο ενδεχόμενο να διαφύγουν του μέτρου κάποιες δεκάδες ή εκατοντάδες στρέμματα καμένων εκτάσεων στις παρυφές των ορίων της πυρκαγιάς. Η συνεχιζόμενη επί δεκαετίες παράλειψη σύνταξης δασικών χαρτών δικαίως εγείρει υποψίες ως προς τους λόγους της αδράνειας και της διατήρησης της αβεβαιότητας σε βάρος τόσο του δασικού πλούτου της χώρας όσο και των νομιμόφρονων πολιτών.\n2 Κρίσιμες για το δημόσιο συμφέρον υπηρεσίες είναι υποστελεχωμένες, την ίδια στιγμή που ιδρύονται και στελεχώνονται νέες υπηρεσίες ή ενισχύονται αριθμητικά άλλες. Στην πρώτη κατηγορία ανήκουν οι δασικές υπηρεσίες. Πολύ χρήσιμα συμπεράσματα μπορούν να συναχθούν από τη συσχέτιση του αριθμού των υπαλλήλων κάθε δασαρχείου της χώρας και της υποδομής του σε τεχνικά μέσα με το μέγεθος των εκτάσεων που υπάγονται στην αρμοδιότητά του και με τα καθήκοντα που οφείλει να εκπληρώσει το δασικό προσωπικό ώστε να ασκήσει στοιχειώδη εποπτεία στις εκτάσεις αυτές. Και αυτή η κατάσταση είναι δυσεξήγητη, όπως και η παράλειψη της σύνταξης δασολογίου ή, τουλάχιστον, δασικών χαρτών, και εγείρει ευλόγως την καχυποψία των πολιτών ως προς την βούληση των πολιτικών ηγεσιών των τελευταίων δεκαετιών να εξασφαλίσουν τα δασικά οικοσυστήματα έναντι των ιδιωτικών επιδιώξεων και συμφερόντων.\n3 Η σύγχυση αρμοδιοτήτων, που αποτελεί συνηθισμένο φαινόμενο στο ελληνικό διοικητικό σύστημα, παρατηρείται και στον τομέα της προστασίας των δασών. Τυπικώς τα δασικά οικοσυστήματα υπάγονται στην αρμοδιότητα του υπουργείου Αγροτικής Ανάπτυξης και Τροφίμων, αλλά με σημαντικές παράλληλες αρμοδιότητες και άλλων υπουργείων, και κυρίως του υπουργείου Περιβάλλοντος, Χωροταξίας και Δημόσιων Εργων, στο οποίο πάλι, κατά παγκόσμια πρωτοτυπία, έχει ανατεθεί η διοίκηση θεμάτων μη συναφών που αφορούν αφενός την προστασία του περιβάλλοντος και αφετέρου τα δημόσια έργα.\nΝομίζω ότι τα αρμόδια όργανα της πολιτείας, πέρα από τη μέριμνα για την οργάνωση αποτελεσματικού συστήματος κατάσβεσης των πυρκαγιών, πρέπει να αντιμετωπίσουν τα χρόνια και δομικά ζητήματα ώστε να προστατευθεί ο δασικός πλούτος από κάθε λογής επεμβάσεις και υποβάθμιση.\n* Ο ΚΩΝΣΤΑΝΤΙΝΟΣ ΜΕΝΟΥΔΑΚΟΣ είναι αντιπρόεδρος του ΣτΕ και πρόεδρος του Ε' τμήματος του ΣτΕ.\nΠερισσότεροι από 2 εκατομμύρια (!) πολίτες ζήτησαν με αίτησή τους στο υπουργείο Αγροτικής Ανάπτυξης την τελευταία δεκαετία τον αποχαρακτηρισμό δασικών εκτάσεων. Η «ζήτηση» αυξάνεται κατακόρυφα μετά από κάθε μεγάλη φωτιά σε δασικά «φιλέτα» και ειδικότερα μετά τη δημοσίευση στην «Εφημερίδα της Κυβερνήσεως» των ορίων της έκτασης που ορίζεται ως αναδασωτέα!*Ελλείψει δασικού κτηματολογίου η κατάσταση περιγράφεται τουλάχιστον ως χαοτική. Τα αιτήματα για την εξαίρεση από την αναδάσωση υποβάλλονται στα δασαρχεία. Μεταφέρονται στην Πρωτοβάθμια Επιτροπή Δασικών Αμφισβητήσεων και στη συνέχεια παραπέμπονται σε τριμελείς επιτροπές που υπάρχουν σε κάθε περιφέρεια. Εκεί, το θέμα «βαλτώνει», αν αναλογιστεί κάποιος ότι στον νομό Αττικής πολλά χρόνια λειτουργούσε μόνο μία τέτοια επιτροπή.\n*Ο γενικός γραμματέας της Πανελλήνιας Ενωσης Δασολόγων Δημόσιων Υπαλλήλων, Κ. Δημόπουλος, περιγράφει την όλη διαδικασία σαν ένα παζλ (δάσος) από το οποίο κάθε φορά αφαιρούνται κομμάτια (στρέμματα γης). Στην πλειονότητα των περιπτώσεων ο αποχαρακτηρισμός επιτυγχάνεται μέσω διαφόρων τεχνικών. «Πολλές φορές εντάσσονται περιοχές στο σχέδιο πόλης χωρίς καν να ερωτηθεί το υπουργείο Αγροτικής Ανάπτυξης. Αυτό έχει γίνει σε οικισμούς και μικρές πόλεις», λέει ο Κ. Δημόπουλος.*«Δράστης» είναι συνήθως η κάθε περιφέρεια. Χαρακτηριστικά αναφέρουμε το παράδειγμα της Ραφήνας: Τον Ιούλιο του 2005, σημαντικές δασικές εκτάσεις στη Ραφήνα, τον Νέο Βουτζά και το Πικέρμι κάηκαν. Ακολούθησε η πρωθυπουργική βεβαίωση περί αναδάσωσης: «Στη θέση του δάσους που κάηκε θα δημιουργηθεί νέο δάσος». Οπως προκύπτει από την «Εφημερίδα της Κυβερνήσεως» το Σεπτέμβρη του 2005, με δύο αποφάσεις του γενικού γραμματέα της περιφέρειας, Χρ. Μανιάτη, εξαιρέθηκαν από την αναδάσωση 10.185 στρέμματα δασικής έκτασης. Γιατί, μεταξύ άλλων, ήταν: «ανέκαθεν αγροτικές εκτάσεις», «εκτάσεις που άλλαξαν νόμιμα χρήση γης» και «εκτάσεις που κατά την ημέρα της πυρκαγιάς δεν έφεραν δασική βλάστηση»!*Πρόβλημα φαίνεται ότι υπάρχει και με τις αναδασώσεις. «Οπως προκύπτει από τα στοιχεία, οι περιφερειάρχες έδωσαν για άλλους σκοπούς τα κονδύλια του Γ' ΚΠΑΣ που διαχειρίζονται από το 1999», λέει ο Κ. Δημόπουλος.\nΔΙΑΔΗΛΩΣΕΙΣ ΓΙΑ ΤΗΝ ΠΑΡΝΗΘΑ\n«Αφήστε τα PC, πάμε στη Βουλή»\nΣτην αρχή ήταν ένα sms που ταξίδευε από κινητό σε κινητό. Γρήγορα ανέβηκε στο Ιντερνετ, εξαπλώθηκε στα blogs και σήμερα κορυφώνεται με μια διαδήλωση έξω από τη Βουλή. Το αίτημα να μην χαθεί ούτε σπιθαμή από τις καμένες εκτάσεις της Πάρνηθας αλλά να γίνει πλήρης αναδάσωσή τους, μακριά από τις όποιες πολιτικές σκοπιμότητες, γεννήθηκε αυθόρμητα, την ώρα που ο εθνικός δρυμός καιγόταν ακόμα. *Πολλοί συστρατεύθηκαν κι έτσι προκλήθηκε μια νέα χιονοστιβάδα διαδικτυακών διαμαρτυριών από τους bloggers, που τελικά παρέσυρε και τους ίδιους να παρατήσουν τα πληκτρολόγια και να βγουν στους δρόμους. Βέβαια, ακόμη και μεταξύ τους οι κάτοχοι των διαδικτυακών ημερολογίων διατυπώνουν επιφυλάξεις για τον βαθμό εμπλοκής που επιτρέπεται να έχουν οι εθελοντές στην υπόθεση της αναδάσωσης, αλλά όλοι συμφωνούν να συνεχίσουν με δράσεις που θα συμβάλουν στη δημιουργία περιβαλλοντικής συνείδησης.*Η πρώτη μαζική κίνηση έγινε την περασμένη Πέμπτη και Παρασκευή, όταν τα e-mails του πρωθυπουργού, υπουργών, οργανώσεων, φορέων κ.λπ. βομβαρδίστηκαν με μηνύματα διαμαρτυρόμενων πολιτών.\nΟ συντονισμός έγινε μέσω του blog «Αθήνα-Οδηγός επιβίωσης» (http://manosnik.blogspot.com) και του «Αναδάσωση» (http://anadasosi.blogspot.com), που γεννήθηκε μια μέρα μετά τη μεγάλη καταστροφή στην Πάρνηθα, την Παρασκευή 29 Ιουνίου, από την «Διαδικτυακή Πρωτοβουλία Συγκρότησης για την αφύπνιση και την εθελοντική αναδάσωση».Στις 7 το απόγευμα σήμερα, Κυριακή, οι bloggers έχουν δώσει ραντεβού έξω από το Κοινοβούλιο -προσκαλώντας μαζί και όλους τους πολίτες- με στόχο να πραγματοποιήσουν τη μαζικότερη διαδήλωση που έχει γίνει μέχρι σήμερα στη χώρα μας με αίτημα την προστασία του περιβάλλοντος. Επίσημος διοργανωτής, ομιλητές κ.λπ. δεν υπάρχουν. «Ας πούμε ότι την ευθύνη αναλαμβάνουν "οι Ρομπέν των δασών"», αναφέρει χαρακτηριστικά ο διαχειριστής του manosnik.blogspot.com. Για σήμερα έχουν προγραμματιστεί επίσης ποδηλατοπορεία γύρω από την Πάρνηθα, με αφετηρία το Τελεφερίκ, στις 8 π.μ. και προπόνηση-διαμαρτυρία δρομέων, με αφετηρία την Αγ. Τριάδα Πάρνηθας, στις 9 π.μ.. Συναυλία του Ελληνικού Κοινωνικού Φόρουμ, για την προστασία των δασών, θα γίνει την Παρασκευή, 13 Ιουλίου στο Σύνταγμα.\nΕκρηξη οικολογικής ευαισθησίας\nΗ πυρκαγιά της Πάρνηθας δημιούργησε ένα πρωτοφανές για τα ελληνικά δεδομένα φαινόμενο: Χιλιάδες πολίτες ευαισθητοποιήθηκαν και αναζητούν τρόπους να δράσουν για να σώσουν τον εθνικό δρυμό ή ό,τι απέμεινε από αυτόν.\nΔεδομένου ότι λίγοι είχαν στο παρελθόν σχέση με περιβαλλοντικές δράσεις ή πραγματική επαφή με το βουνό, αυτό το ξέσπασμα πιθανότατα αντανακλά τον φόβο μήπως αφανιστεί ο ελάχιστος φυσικός πλούτος που επιβιώνει γύρω από την Αθήνα. Το ερώτημα είναι πόσοι τελικά θα διαβούν την γέφυρα που χωρίζει τον ενστικτώδη φόβο από την συνειδητή δράση. Εθελοντές για αναδάσωσηΟι περιβαλλοντικές οργανώσεις τις τελευταίες μέρες δέχτηκαν κύμα τηλεφωνημάτων, ηλεκτρονικών μηνυμάτων, καθώς και το γενικότερο ενδιαφέρον πολιτών. Οι περισσότεροι από αυτούς δεν ήθελαν απλώς να μάθουν λεπτομέρειες για τις επιπτώσεις της πυρκαγιάς αλλά αναζητούσαν και τρόπους να βοηθήσουν άμεσα και έμπρακτα. Κάτι που φάνηκε και στην Πάρνηθα, όπου μόλις αποχώρησαν οι εθελοντές πυροσβέστες, ανέβηκαν εκείνοι που ήθελαν να ταΐσουν τα ελάφια και άλλα ζώα που επέζησαν. Ακόμη περισσότεροι πολίτες δήλωσαν με ποικίλους τρόπους άμεσα διαθέσιμοι να συμμετάσχουν σε οποιαδήποτε εκστρατεία αναδάσωσης.\n*Αυτή η εικόνα είναι διαφορετική από εκείνη που κατέγραψε έρευνα της VPRC που παρουσίασε η WWF πριν από ένα μήνα. «Τότε λέγαμε ότι οι άνθρωποι ενδιαφέρονται για το περιβάλλον αλλά δεν κινητοποιούνται», θυμάται ο Κ. Λιαρίκος, υπεύθυνος περιβαλλοντικών δράσεων της οργάνωσης.\n*Σύμφωνα με τα στοιχεία της έρευνας, οκτώ στους δέκα Ελληνες θεωρούν ότι η κατάσταση του πλανήτη σήμερα είναι κακή. Λιγότεροι (54%) έχουν την ίδια αρνητική άποψη για την κατάσταση του περιβάλλοντος στην Ελλάδα και ακόμη λιγότεροι αντιλαμβάνονται τα περιβαλλοντικά ζητήματα σε όλη τους τη διάσταση ή υιοθετούν συμπεριφορές που προστατεύουν το περιβάλλον. Είναι ενδεικτικό ότι το 54% χρησιμοποιεί Ι.Χ. για τις μετακινήσεις του και το 58% δεν έχει πετάξει σκουπίδια σε κάδους ανακύκλωσης ούτε μία φορά.\n*Χαμηλά στην ιεράρχηση των προβλημάτων που πρέπει να αντιμετωπιστούν, τοποθετείται από τους Ελληνες το περιβαλλοντικό ζήτημα και στο τελευταίο Ευρωβαρόμετρο της Ευρωπαϊκής Ενωσης. Στο ερώτημα «ποια θεωρείτε τα δύο σημαντικότερα προβλήματα που αντιμετωπίζει η χώρα σας σήμερα», μόνο 4% των ερωτηθέντων απαντά «η προστασία του περιβάλλοντος». Παρ' όλ' αυτά, το 97% θεωρεί ότι για παράδειγμα η άνοδος της θερμοκρασίας του πλανήτη είναι ένα φαινόμενο που πρέπει να αντιμετωπιστεί επειγόντως από την Ε.Ε.Στην πράξη, οι εθελοντικές περιβαλλοντικές δράσεις στη χώρα μας υλοποιούνται από δύο εντελώς διαφορετικά είδη Μη Κυβερνητικών Περιβαλλοντικών Οργανώσεων. Δύο τύποι οργανώσεων-Από την μία πλευρά υπάρχουν δέκα ΜΚ-ΠΟ «κεντρικές», με μεγάλο αριθμό μελών και εργαζομένων (Greenpeace, WWF, Ελληνική Εταιρεία Προστασίας της Φύσης, Ελληνική Εταιρεία, ΜΟΜ-Σύλλογος Προστασίας της Φώκιας κ.λπ.) που χρηματοδοτούνται κυρίως από το κράτος και από προγράμματα τύπου LIFE. -Από την άλλη, υπάρχουν άλλες 237 «μικρές» καταγεγραμμένες από το Εθνικό Κέντρο Κοινωνικών Ερευνών, που βασίζονται σε συνδρομές μελών και δρουν σε τοπικό επίπεδο.\n*Τα στοιχεία αυτά αποτυπώνονται στη μελέτη του Ι. Μποτετζάγια, λέκτορα του Πανεπιστημίου Αιγαίου, που ερευνά τα τελευταία χρόνια τη σχέση των περιβαλλοντικών οργανώσεων με την κοινωνία των πολιτών. Οπως διαπιστώνει ο ίδιος, ο αριθμός των μικρών ΜΚ-ΠΟ αυξάνεται διαρκώς αλλά είναι σχεδόν ανύπαρκτες μπροστά στις «επαγγελματικές» που ηγεμονεύουν τον χώρο.\n*Για τις περιβαλλοντικές ΜΚΟ, πάντως, παραμένει το στοίχημα να επεκτείνουν την ενημέρωση του κοινού και να κρατήσουν ζωντανό το ενδιαφέρον του. Αλλωστε, αυτό το ενδιαφέρον ήταν το πρώτο βλαστάρι που ξεπήδησε από τις στάχτες της Πάρνηθας.\nPosted by Press- gr at Tuesday, July 10, 2007 1 comments Links to this post\nPosted by Press- gr at Tuesday, July 10, 2007 0 comments Links to this post\n...ΣΕ ΑΓΓΛΙΚΑ ΚΑΙ ΓΑΛΛΙΚΑ\nLionarakis c. Grèce (n° 1131/05) Violation de l’article 10\nΟμόφωνη σημερινή απόφαση του Ευρωπαϊκού Δικαστηρίου Ανθρωπίνων Δικαιωμάτων αμφισβητεί τον νόμο «περί τύπου»


Τα 10 καλύτερα ζευγάρια των super hot combat boots - GLOW.GR\nΗ μόδα φέτος επιτάσσει chunky σόλες έτοιμες για μάχη\nΤα chunky μποτάκια έχουν κάνει δυναμική είσοδο στη γυναικεία γκαρνταρόμπα εδώ και αρκετές σεζόν. Συγκεκριμένα την περσινή πρωταγωνιστούσαν εκείνα με τα πολλά κορδόνια και την τρακτερωτή σόλα, που ήταν κάτι ανάμεσα σε ορειβατικά και μοτοσικλετιστικά, για αυτό και η βιομηχανία της μόδας τα ονόμασε biker boots. Αυτή τη σεζόν τα πράγματα λίγο αλλάζουν για αυτά τα χοντροκομμένα μποτάκια και πηγή έμπνευσής τους είναι ένας άλλος κόσμος, αυτός των στρατιωτών, ταιριάζοντας απόλυτα στο utility/military trend που επικρατεί τη fall winter 2019-2020 περίοδο.\nΣκοτεινό, μελαγχολικό και δυσοίωνο -αυτό συνοψίζει τις μπότες και τα μποτάκια του apocalyptic-warior στιλ, που είδαμε σε όλους τους διαδρόμους των επιδείξεων του φθινοπώρου. Από τα μποτάκια με κορδόνια του Alexander McQueen και της Prada μέχρι τα δερμάτινα chunky flatforms των Bottega Veneta και Stella McCartney, θα νιώσετε έτοιμες για μάχη και να κατακτήσετε όλο τον κόσμο. Για τις δυναμικές και ατρόμητες γυναίκες έτοιμες για μάχη και να κατακτήσουν ολόκληρο τον κόσμο αυτά τα μποτάκια είναι η ιδανική επιλογή. Τα γνωστά ως combat boots για αυτή τη σεζόν έχουν μαύρο χρώμα, γίνονται ακόμα πιο ογκώδη κι εκκεντρικά, αποκτούν chunky σόλα, ενώ άλλοτε στολίζονται και με flatforms. Το ύψος τους ποικίλει και δεν είναι πλέον αποκλειστικά γύρω από τον αστράγαλο αντιθέτως ανεβαίνει και πιο ψηλά είτε στη μέση της κνήμης είτε κάτω από το γόνατο, ενώ δεν κοσμούνται απαραίτητα πάντα από κορδόνια.\n(Image Sources: @thestylestalkercom Instagram │@vikyandthekid Instagram│@wowstreetstyle Instagram)\n(Image Sources: @yoyokulala Instagram │@inspo.taste Instagram│@pernilleteisbaek Instagram)\nΑπό την περιγραφή τους και μόνο μπορείτε να καταλάβετε ότι πρόκειται για ένα δυναμικό παπούτσι με έντονο χαρακτήρα που σίγουρα δε θα περάσει απαρατήρητο. Τα μποτάκια αυτά πρωτοεμφανίστηκαν από την εταιρία Dr Martens και συνδέθηκαν αμέσως με τη ροκ μουσική σκηνή, την grunge αισθητική, αλλά και με το κίνημα των emo με αποτέλεσμα πολλές γυναίκες να τα αποφεύγουν λόγω διαφορετικής φιλοσοφίας. Ευτυχώς, όμως διάφοροι οίκοι, αλλά και fashion icons, όπως οι Caroline Daur, Emili Sindlev και Negin Mirsalehi Gerber έβαλαν στην άκρη τις προκαταλήψεις αυτές και ανέδειξαν τη στιλιστική δύναμη και αξία των combat boots. Μάλιστα, οι δρόμοι των fashion capitals στις πρόσφατες εβδομάδες μόδας είχαν γεμίσει από τέτοια μποτάκια με πρωταγωνιστικά σχέδια τα Monolith Pocket Leather Combat Boots της Prada και τα Bottega Veneta Mid-Calf Chelsea Boots.\nΠλέον συνδυάζονται με τα πάντα από τα πιο casual ρούχα μέχρι τα πιο ρομαντικά και κοριτσίστικα και φοριούνται από τις πρωινές βόλτες μέχρις τις βραδινές εξόδους συνθέτοντας υπέροχα statement edgy looks. Διαθέτουν μία πολύ άνετη γραμμή, που θα σας χαρίσει ξεκούραστα βήματα χωρίς ενοχλήσεις και πόνους, ενώ η παχιά τους σόλα σίγουρα θα σας προσθέσει και μερικούς έξτρα πόντους ύψους χωρίς κανέναν πόνο. Ταυτόχρονα, επειδή είναι δερμάτινα είναι και πάρα πολύ ζεστά και ιδανικά για τις κρύες ημέρες του χρόνου. Μπορεί η αρχική τους όψη να μην είναι και τόσο κομψή, όμως η δυναμική που δίνουν στα looks σας σίγουρα θα σας κάνει να αλλάξετε γνώμη. Δοκιμάστε τα!\n(Image Sources: @carodaur Instagram │@tamara Instagram│@xeniaadonts Instagram)


Η απόφαση της ευτυχίας - Pillowfights.gr\nBedroom Sharp but harmless Η απόφαση της ευτυχίας\nΣίσσυ Ράπτη 02/01/2019\nΗ ζωή αποκτά νόημα όταν αγαπάς τις επιλογές σου, με όποιο κριτήριο και για όποιο λόγο κι αν τις έκανες. Είτε είναι αποτέλεσμα παρορμητικότητας, είτε αγάπης, είτε θυμού, είτε βαθιάς συγκίνησης, ενθουσιασμού ή αδυναμίας. Οι επιλογές μας είναι τα μπαχαρικά της ζωής μας. Ένα παιχνίδι απαιτητικό που παίζεται από έναν, τον εαυτό μας.\nΒρισκόμαστε πάντα αντιμέτωποι με τις επιλογές μας. Εκείνες είναι το ρίσκο μας, είναι η αιτία για την τροπή που παίρνει η ζωή μας. Τις κάνουμε μία φορά κι αμέσως έχουμε χάσει το δικαίωμα να τις πάρουμε πίσω. Βρίσκονται πάντα εκεί, να μας υπενθυμίζουν ότι οι μόνοι υπεύθυνοι, για ό,τι κι αν συμβεί, είμαστε εμείς. Κι αφού οι αποφάσεις ήταν δικές μας, οφείλουμε να τις στηρίζουμε, ακόμα κι όταν τελικά αποδεικνύονται λανθασμένες. Πρέπει να τις σεβόμαστε και να τις απολαμβάνουμε, ακριβώς γιατί είναι δικές μας.\nΚι αν όλα, τελικά, πάνε στραβά, να τις παρατηρούμε και να μαθαίνουμε μέσα απ’ αυτές, βαφτίζοντάς τις ως εμπειρίες. Να τις ζυγίζουμε στο μέλλον καλύτερα προτού τις κάνουμε. Κι αν μας οδηγούν σε όμορφα μονοπάτια, να βάζουμε τα σημάδια μας, ώστε να τις ξανά ακολουθήσουμε μία προς μία. Ό,τι δώσεις η ζωή θα στο επιστρέψει. Ίσως όχι με την ίδια μορφή, απ’ την ίδια πηγή ή στο σωστό timing, αλλά σίγουρα θα σου το επιστρέψει.\nΚάποιος είπε ότι η μοίρα μας δεν εξαρτάται απ’ την τύχη αλλά είναι το σύνολο επιλογών μας. Οι ευκαιρίες δεν είναι κάτι που πρέπει να περιμένουμε σαν αποτέλεσμα τύχης ή συγκυριών. Τις ευκαιρίες μας πρέπει να τις δημιουργούμε εμείς για τον εαυτό μας. Όλα αυτά που θα θέλαμε να μας συμβούν, λοιπόν, δε μας συμβαίνουν, γιατί εμείς δεν τα προκαλούμε, γιατί εμείς δεν έχουμε πάρει τις σωστές αποφάσεις που θα μας οδηγήσουν στην εκπλήρωση των στόχων και των ονείρων μας. Η κάθε επιλογή μας έχει τις επιπτώσεις της, θετικές ή αρνητικές. Το σύνολο αυτών είναι που καθορίζει το ποιοι είμαστε και τι έχουμε πετύχει.\nΠολλοί υποστηρίζουν ότι η ζωή μας είναι αποτέλεσμα του χαρακτήρα μας. Μα στην ουσία ο ίδιος μας ο χαρακτήρας διαμορφώνεται κι αυτός απ’ τις επιλογές μας. Είναι επιλογή μας το αν θα σπουδάσουμε ή όχι, αν θα θελήσουμε να διαβάσουμε και να μορφωθούμε, με όποιο τρόπο, ανάλογα με τα μέσα που διαθέτουμε. Είναι επιλογή μας αν θα προσπαθήσουμε να σώσουμε το γάμο μας, ή να διατηρήσουμε τη σχέση μας, ή αν θα εστιάσουμε στη δουλειά μας, είναι επιλογή μας ακόμα και το αν θα ευτυχίσουμε ή θα δυστυχήσουμε. Ναι, ακόμα κι η ευτυχία εξαρτάται απ’ την επιλογή του τρόπου με τον οποίο βλέπουμε τα πράγματα. Είναι το ποτήρι μας μισοάδειο ή μισογεμάτο;\nΧρειάζεται κριτικό μυαλό και πολλή μελέτη για να μπορέσει ένας άνθρωπος να κάνει ενσυνείδητες επιλογές και κατ’ επέκταση να προκαλέσει την ευτυχία του. Γιατί το εύκολο είναι πάντα πιο ελκυστικό, όμως το δύσκολο σε ολοκληρώνει. Κάποιες επιλογές ίσως να έρχονται δεύτερες ή και τρίτες στη λίστα μας, γιατί απλούστατα οι πρώτες και καλύτερες μας φάνηκαν πολύ απαιτητικές κι ανέφικτες.\nΣίγουρα, δεν εξαρτώνται τα πάντα από εμάς. Για παράδειγμα, δεν ερωτευόμαστε πάντα με ανταπόκριση ή δε γινόμαστε πάντα δεκτοί στη δουλειά των ονείρων μας. Το θέμα είναι πώς ζούμε με όσα έχουνε και πόσα κάνουμε για να διεκδικήσουμε, κι ιδανικά να αποκτήσουμε, όσα ποθούμε. Χωρίς να ξεχνάμε, βέβαια, πως όπως κάνουμε εμείς τις επιλογές μας, κάνουν κι οι άλλοι τις δικές τους κι ίσως να μην είμαστε πάντα μία από αυτές.\nΌταν το συνειδητοποιείς αυτό, καλό είναι να απομακρύνεσαι και να μην ξοδεύεσαι, γιατί η αδιαφορία πάντα φαίνεται, κι ας μη θέλουμε να τη δούμε. Αναπάντητες κλήσεις, καθυστερημένες απαντήσεις μηνυμάτων ή και καμία απάντηση, καμία αναζήτηση για έξοδο, καμία διάθεση για κουβέντα. Απλά από δειλία ίσως κάποιος να μη σε έχει σβήσει εντελώς απ’ τη λίστα του, έρχεσαι όμως τελευταίος, ενώ σου αξίζουν πρωτιές. Γι’ αυτό, σε τέτοιες περιπτώσεις, το «αντίο» πρέπει να γίνει η πιο δυνατή, η πιο ποθητή σου επιλογή, μαζί με την αξιοπρέπειά σου.\nΚάτι ακόμη: Η ζωή μας έχει πάντα την ποιότητα που της δίνουμε. Αν βλέπουμε το ποτήρι μισογεμάτο θα ‘ναι όμορφη, ακόμα κι όταν γίνεται δύσκολη, αν το βλέπουμε μισοάδειο θα ‘ναι πάντα άσχημη κι ελλιπής. Η ευτυχία είναι θέμα επιλογής. Αν επιθυμήσουμε μία όμορφη καθημερινότητα και μια συναισθηματική πληρότητα, κάποια στιγμή θα τη ζήσουμε. Αν πιστεύουμε ότι τίποτα καλό ποτέ δε θα μας συμβεί, θα βυθιστούμε στη μιζέρια και την απόρριψη.\nΗ τύχη παίζει ελάχιστο ρόλο στη ζωή μας. Το χρώμα των γυαλιών μας, όμως, με τα οποία κοιτάμε κι ερμηνεύουμε τον κόσμο μας είναι το κριτήριο. Οι πολύχρωμοι φακοί μας δείχνουν έναν όμορφο κόσμο κι οι μαύροι έναν σκοτεινό. Μα τα γυαλιά που θα φορέσουμε τα επιλέγουμε εμείς!\nΑντί για γρατζουνισμένα γόνατα γεμίσαμε σενιαρισμένες οθόνες\nΤαξιδεύοντας ως εθελοντής\nΗ αντιγραφή είναι ουσιαστικά αυτοϋποτίμηση


Europa League, Άρης – Α.Ε. Λεμεσού: «Έσπασαν» τα δοκάρια! Στη ρεβάνς θα κριθεί η πρόκριση – video – Taklin.gr\nEuropa League, Άρης – Α.Ε. Λεμεσού: «Έσπασαν» τα δοκάρια! Στη ρεβάνς θα κριθεί η πρόκριση – video\nΟ Άρης ήταν εξαιρετικός ανά διαστήματα κόντρα στην Α.Ε. Λεμεσού, αλλά παρά τις πολλές ευκαιρίες του στο ματς, δεν κατάφερε να πετύχει ένα γκολ, με το τελικό 0-0 να αφήνει ανοιχτούς λογαριασμούς για τη ρεβάνς της Κύπρου. Δύο δοκάρια για τους «κίτρινους» και ένα για τους Κύπριους.\nΜε δύο δοκάρια και πολλές χαμένες ευκαιρίες, ο Άρης δεν κατάφερε να πάρει προβάδισμα επί της Α.Ε. Λεμεσού, αλλά διατήρησε το αήττητο της έδρας του και με το 0-0 θα έχει την ευκαιρία να διεκδικήσει την πρόκριση στη ρεβάνς της Κύπρου.\nΟ Άρης μπήκε πιο δυνατά στο ματς και μόλις στο 5′ ο Ιντέγε βρέθηκε σε θέση για γκολ, αλλά το σουτ του πέρασε λίγο πάνω από τα δοκάρια.\nΟι “κίτρινοι” απείλησαν και πάλι στο 9′ με τον Ντιγκινί, αλλά και με τους Τόνσο και Ιντέγε ξανά, χωρίς όμως να καταφέρουν να βάλουν δύσκολα στον Βοζίνια.\nΤο ίδιο συνέβη λίγο αργότερα και στην προσπάθεια του Ματίγια πριν πάρει «φωτιά» το ματς στο 39′. Ο διαιτητής έδειξε πέναλτι σε χέρι μέσα στην περιοχή μετά από προσπάθεια του Ιντέγε, αλλά το πήρε πίσω όταν ο επόπτης υποστήριξε ότι υπήρξε άουτ νωρίτερα, σε μία οριακή φάση, όπου φαίνεται να έχουν κάνει όμως λάθος οι ρέφερι του αγώνα.\nΈνα λεπτό αργότερα όμως, ο Άρης θα μπορούσε να πάρει το προβάδισμα, αλλά ο Φετφατζίδης έστειλε τη μπάλα στο δοκάρι, μετά από εξαιρετική κίνηση και σουτ μέσα από την περιοχή.\nΣτο δεύτερο μέρος, ο Άρης συνέχισε να «πιέζει» και έχασε νέες ευκαιρίες με Ντιγκινί και Ιντέγε, όμως η ΑΕΛ έφθασε πιο κοντά στο να «παγώσει» το γήπεδο με τον Γκαζαριάν να στέλνει τη μπάλα στο δοκάρι του Κουέστα με μακρινό σουτ στο 70′.\nΗ φάση αυτή «ξύπνησε» ξανά τους «κίτρινους» με νέες ευκαιρίες στα τελευταία λεπτά του αγώνα, όπου είχε και δεύτερο δοκάρι σε ένα ξαφνικό σουτ του Ματίγια στο 87′, το οποίο και «τράνταξε» το οριζόντιο δοκάρι.\nΚάπως έτσι, το 0-0 έμεινε μέχρι τέλους, με τον Άρη να «κρατάει» το αήττητο της έδρας του στην Ευρώπη, αφήνοντας «ανοιχτή» την υπόθεση πρόκριση για τη ρεβάνς της Κύπρου, όπου θα ψάχνει όμως δύο αποτελέσματα για να συνεχίσει στο Europa League.\nΟι συνθέσεις στο Άρης – Α.Ε. Λεμεσού\nΆρης: Κουέστα, Σούντγκρεν, Βέλεθ, Ροζ, Κόρχουτ, Μπάσα (74′ Σάσα), Ματίγια, Φετφατζίδης (65′ Λάρσον), Τόνσο (85′ Μαρτίνες), Ντιγκινί, Ιντέγε.\nΑ.Ε. Λεμεσού: Βοζίνια, Αντρέ Τεϊσέιρα, Ντόσα Ζούνιορ, Γκοντάλ, Τεϊσέιρα, Βέελερ (88′ Αβραάμ), Ζντραβκόβσκι, Γκαθτανιάγα, Αντάμοβιτς (63′ Γκαζαριάν), Χουράδο, Αγκάνοβιτς.\nRelated TopicsΑΠΟΛΛΩΝ ΛΕΜΕΣΟΥΑΡΗΣ\nSuperleague: Πενθήμερη καραντίνα με δύο τεστ σε περίπτωση κρούσματος κορονοϊού σε ομάδα\nΗ Superleague ετοιμάζεται να επιστρέψει στην αγωνιστική δράση και ο επικεφαλής της Υγειονομικής Επιτροπής της διοργανώτριας...\nΗ Super League δημοσίευσε το «Σαν σήμερα» με την κατάκτηση του πρωταθλήματος το 1969...\nΕΠΣ Λακωνίας: Οι δύο προτάσεις για την δομή των τοπικών πρωταθλημάτων\nΗ επιτροπή πρωταθλημάτων της ΕΠΣ Λακωνίας απέστειλε στις ομάδες των τοπικών πρωταθλημάτων τις δύο...\nEuropa League: Για το καθοριστικό βήμα πρόκρισης Άρης και Ατρόμητος\nEuropa League, Ντουνάισκα – Ατρόμητος: «Πάρτι» Ούμπιδες και διπλό πρόκρισης! – videos


Παγκράτι-Ίλιον 0-1 | | Gastronomos.gr\nΕπόμενη στάση στον πάγκο του αγροκτήματος Διαμάντι. Ο Κοσμάς Χρυσούλας φέρνει κηπευτικά από τα 240 στρέμματα στον Μαραθώνα, που καλλιεργεί με την οικογένειά του. Δοκίμασα τα τρυφερά χλωροκούκια και τις πρώτες ντομάτες, όπως κι ένα πυκνό πρόβειο γιαούρτι, ξινούτσικο και απαλό. Αμύγδαλα ποικιλίας Texas και καρύδια California έχει ο πάγκος του Γιάννη Παπαδόπουλου από τον Λευκότοπο Σερρών. Καλλιεργούν επίσης σουσάμι, φυστίκι κελυφωτό και αράπικο και τα μεταποιούν σε φυστικοβούτυρο και χαλβά από ταχίνι ολικής. Στον χρωματιστό πάγκο της Γιώτας Παλτσανιτίδου ξεδιψάω. Η μητέρα της, Θεοδώρα Λιώλιου, στη Δολίχη Ελασσόνας φτιάχνει χυμούς φρούτων από καρπούς παραγωγής τους, χωρίς ζάχαρη και χωρίς νερό. Αποτελούνται 100% από μήλο, αχλάδι και ρόδι, εμφιαλωμένα σκέτα ή σε συνδυασμούς (π.χ. μήλο, αχλάδι), ενώ υπάρχουν και κάποιοι με superfoods. Θα βρείτε και μαρμελάδες χωρίς ζάχαρη. Η Θεοδώρα βγάζει κι ένα φανταστικό μηλόξιδο από αλεσμένο βιολογικό μήλο. Αφιλτράριστο, απαστερίωτο, με φυσική ωρίμαση. Το δοκίμασα πάνω σε οβριές και μοσχοβόλισε άνοιξη. Στην αγορά έρχεται και ο «βιοδυναμικός» Δημήτρης Φακής, γνωστός μας από τα πικρά πεπόνια. Αυτή την εποχή θα βρείτε kale, ρίζα daikon και χαμομήλια. Εσπεριδοειδή Τροιζηνίας φέρνει ο Γιώργος Τσουρής. Μαζί με τον πατέρα του Χρήστο καλλιεργούν από το 1998 περί τα 70 στρέμματα με δέντρα και 60 υπαίθριες καλλιέργειες. Αγοράστε τα αρωματικά γλυκόπικρα γκρέιπφρουτ, αγκινάρες και πορτοκάλια Μέρλιν, όλο χυμό. Στην τελευταία βόλτα πήρα ένα αναποφλοίωτο ρύζι αυτόχθονης ποικιλίας από το «Ηλέσιον», έναν συνεταιρισμό από τον Κιθαιρώνα. Αυτό ήταν ένα είδος που έμοιαζε με Καρολίνα και νυχάκι. Δεν το έχω βράσει ακόμα, αλλά θα επανέλθω με πληροφορίες. Ραντεβού το Σάββατο στο Πάρκο Τρίτση.


ΠΡΟΣΦΟΡΕΣ ΕΟΡΤΑΣΤΙΚΩΝ ΠΑΚΕΤΩΝ\nΑΕΡΟΠΟΡΙΚΑ ΕΟΡΤΑΣΤΙΚΑ ΠΑΚΕΤΑ\nΟΔΙΚΑ ΕΟΡΤΑΣΤΙΚΑ ΠΑΚΕΤΑ\nΜιλάνο, Πάντοβα, Βενετία, Ρώμη, Φλωρεντία, Σιένα, Ρώμη, Μουσεία Βατικανού\n22, 29 Δεκεμβρίου ’18\nΣυγκέντρωση στο αεροδρόμιο και πτήση για την οικονομική πρωτεύουσα της Ιταλίας το Μιλάνο. Άφιξη και πανοραμική περιήγηση. Θα δούμε το κάστρο των Σφόρτσα, την Πιάτσα ντελ Ντουόμο που είναι η κεντρική πλατεία την πόλης και πήρε το όνομα της από τον επιβλητικό καθεδρικό ναό του Μιλάνου. Ο εντυπωσιακός Καθεδρικός του Μιλάνου (Ντουόμο ντι Μιλάνο) είναι η έδρα του αρχιεπίσκοπου της πόλης και θεωρείται ένας από τους σημαντικότερους Καθεδρικούς Ναός παγκοσμίως. Χρειάστηκαν 5 αιώνες για να ολοκληρωθεί η κατασκευή του και σήμερα είναι ο 5ος μεγαλύτερος Καθεδρικός Ναός στον κόσμο. Θα επισκεφθούμε την Γκαλερία Βιτόριο Εμανουέλε Β’, που πήρε το όνομα της από τον πρώτο βασιλιά της ενωμένης Ιταλίας. Το κτίριο αποτελείται από δύο γυάλινες θολωτές στοές και συνδέει τις πλατείες Πιάτσα ντελ Ντουόμο με την Πιάτσα ντελα Σκάλα. Η Όπερα Λα Σκάλα ή αλλιώς η Σκάλα του Μιλάνου, είναι ένα από τα πιο γνωστά θέατρα όπερας του κόσμου και πήρε το όνομα της από την εκκλησία που βρισκόταν στην ίδια θέση, την Αγία Μαρία della Scala. Αργά το απόγευμα, μεταφορά και τακτοποίηση στο ξενοδοχείο μας. Διανυκτέρευση.\n2η μέρα: ΑΘΗΝΑ – ΜΙΛΑΝΟ - ΒΕΡΟΝΑ – ΠΑΝΤΟΒΑ\n3η μέρα: ΠΑΝΤΟΒΑ - ΒΕΝΕΤΙΑ\n4η μέρα : ΠΑΝΤΟΒΑ - ΦΛΩΡΕΝΤΙΑ\nΠρωινό στο ξενοδοχείο. Η περιήγηση της πόλης, θα αρχίσει με την επίσκεψη μας στο Κολοσσαίο, το μεγαλύτερο σωζόμενο αρχαίο ρωμαϊκό αμφιθέατρο του κόσμου, και την αψίδα του Μεγάλου Κωνσταντίνου. Η ρωμαϊκή αγορά ήταν η καρδιά της αρχαίας Ρώμης και το κέντρο εξουσίας μιας αυτοκρατορίας που εκτεινόταν στο μεγαλύτερο μέρος του τότε γνωστού κόσμου. Σήμερα, αποτελεί έναν από τους σπουδαιότερους αρχαιολογικούς χώρους της Ευρώπης. Συνεχίζουμε με τον λόφο του Καπιτωλίου και την Πιάτσα Βενέτσια με το ογκώδες μνημείο αφιερωμένο στον Βίκτωρα Εμμανουήλ Β’, τον πρώτο βασιλιά της ενωμένης Ιταλίας, στο οποίο βρίσκεται και το μνημείο του Άγνωστου Στρατιώτη, τη φημισμένη Φοντάνα Ντι Τρέβι και τέλος την πολύβουη Πιάτσα ντι Σπάνια. Απόγευμα ελεύθερο. Διανυκτέρευση.\n(Για την ξενάγηση στα Μουσεία Βατικανού θα πρέπει πριν την αναχώρηση σας να δηλώσετε συμμετοχή και να προπληρώσετε το κόστος εισόδου (28€ για ενήλικες και 20€ για παιδιά μέχρι 18 ετών). Υποχρεωτική κράτηση και προπληρωμή εισόδου λίγες μέρες πριν την επίσκεψη. Σε άλλη περίπτωση δεν υπάρχει δυνατότητα να εξασφαλίσουμε την είσοδός σας στα Μουσεία του Βατικανού. )\nΑεροπορικά εισιτήρια οικονομικής θέσης Αθήνα – Μιλάνο & Ρώμη – Αθήνα με την Alitalia.\nΔιαμονή σε επιλεγμένα ξενοδοχείο 4*. (Holiday Inn Milano, Ηοtel Milano Padavo, Hotel Mediterraneo Firenze, Hotel Albani Rome) ή παρόμοια.\nΒαπορέτο Βενετίας την ημέρα της ξενάγησης (15€) .\nΔημοτικοί φόροι ξενοδοχείων το άτομο τη βραδιά (Mιλάνο 5€, Ρώμη 6€, Φλωρεντία 4,8€ Πάντοβα 2,85€ ).\nΠαιδικό μέχρι 12 ετών 495€\nΣΗΜΕΙΩΣΗ :: Ξεναγήσεις και εκδρομές, ενδέχεται να αλλάξει η σειρά που θα πραγματοποιηθούν.\nΠτήσεις : Αναχώρηση : Αθήνα – Μιλάνο 14.40 16.15\nΕπιστροφή : Ρώμη – Αθήνα 21.50 00.45\nΠΑΡΙΣΙ – ALL TIME CLASSIC 6 ημέρες\nΣΤΡΑΣΒΟΥΡΓΟ – ΧΩΡΙΑ ΑΛΣΑΤΙΑΣ ΑΠΟ ΘΕΣΣΑΛΟΝΙΚΗ\nΕορταστική Βιέννη 4 ημ.


Εδώ μιλάμε για ψυχές και όχι για αριθμούς – Το ΚΕΘΕΑ τελειώνει !!! – ΤΡΙΚΚΗPress – Τα νέα των Τρικάλων\nΕδώ μιλάμε για ψυχές και όχι για αριθμούς – Το ΚΕΘΕΑ τελειώνει !!! Reviewed by Momizat on Απρ 13 . Φυσικά και δεν μπορείτε να καταλάβετε τι σημαίνει θεραπευτική κοινότητα στο ΚΕΘΕΑ. Φυσικά και δεν αντιλαμβάνονται τα χάμπουργκεροαναθρεμενα μυαλά σας τι σημαίνε Φυσικά και δεν μπορείτε να καταλάβετε τι σημαίνει θεραπευτική κοινότητα στο ΚΕΘΕΑ. Φυσικά και δεν αντιλαμβάνονται τα χάμπουργκεροαναθρεμενα μυαλά σας τι σημαίνε Rating: 0\nΔημοσιεύτηκε στις: 13 Απριλίου, 2021 στην κατηγορία: ΤΡΙΚΑΛΙΝΕΣ ΠΑΡΕΜΒΑΣΕΙΣ | σχόλια : 1\nΦυσικά και δεν μπορείτε να καταλάβετε τι σημαίνει θεραπευτική κοινότητα στο ΚΕΘΕΑ.\nΦυσικά και δεν αντιλαμβάνονται τα χάμπουργκεροαναθρεμενα μυαλά σας τι σημαίνει ένα σώμα να μπαίνει μαραζωμενο μέσα σε μια κοινότητα και να ανθίζει μέρα με την μέρα.\nΑλίμονο αν μπορούσατε να νιώσετε πως ένα “καμμένο” μυαλό λεπτό το λεπτό μέρα με την μέρα γνωρίζει ανάσταση.”Κύριοι” η απεξάρτηση δεν είναι στην ουσία.\nΗ απεξάρτηση είναι στις συμπεριφορές !!!Και πιστέψτε με έχετε τις ίδιες με τον τελευταίο χρήστη στο παγκάκι.\nΕίστε ψεύτες, “πίνετε”εξουσία και βάζετε και την μάνα σας στο κουτάλι για την καρέκλα.Χρειάζεστε άμεση απεξάρτηση από τις συμπεριφορές σας..ΑΜΕΣΗ !!!!!\nΚΑΤΩ ΤΑ ΧΕΡΙΑ ΑΜΌΡΦΩΤΟΙ ΑΠΟ ΤΙΣ ΘΕΡΑΠΕΥΤΙΚΈΣ ΚΟΙΝΌΤΗΤΕΣ !!!!!!Δεν μιλάω εκ μέρους των εργαζομένων.Μιλάω εκ μέρους του κάθε χρήστη που βρήκε εκεί την ΙΘΑΚΗ του.\nΤης κάθε οικογένειας που έχει θέμα χρήσης του κάθε γονιού του κάθε αδερφού του κάθε ζευγαριού !!!!!\nΑφήστε κάτι όρθιο από τα κομματικά σας κόλπα.\nΕΔΩ ΜΙΛΑΜΕ ΓΙΑ ΨΥΧΕΣ ΚΑΙ ΟΧΙ ΓΙΑ ΑΡΙΘΜΟΥΣ !!!!\n13 Απριλίου 2021 στις 10:55\nΚομματικά διορισμένος πρόεδρος του ΚΕΘΕΑ , ο τρικαλινός ψυχίατρος κ.Λιαπης . Αδίστακτοι και επικίνδυνοι εις βάρος του λαού . Η ιδιωτικοποίηση της υγείας είναι πρώτη στο πρόγραμμα του Κούλη , των επιχειρηματιών και των Ευρωπαίων εταίρων ! Ας αντιδράσουμε άμεσα γιατί αυτοί δεν έχουν ούτε ιερό ούτε όσιο !


ΕΘΝΙΚΑ ΘΕΜΑΤΑ-ΕΛΛΑΔΑ: Stratfor: Η Αγκυρα κρισιμότερος «παίκτης» στη Μέση Ανατολή\nΑν και η Άγκυρα έχει αντιμετωπίσει αρκετά εμπόδια, μια πιο πολιτικά ασφαλής κυβέρνηση υπό την ηγεσία του προέδρου Ρετζέπ Ταγίπ Ερντογάν θα είναι πολύ πιο διεκδικητική πέραν των συνόρων της Τουρκίας φέτος.\nΗ Τουρκία ήδη ετοιμάζεται για επιχείρηση δυτικά του Ευφράτη στη βόρεια Συρία, για να διώξει τους μαχητές του Ισλαμικού Κράτους που βρίσκονται στα σύνορά της. Πέραν της αντιμετώπισης του Ισλαμικού Κράτους, η Τουρκία θέλει να έχει υπό έλεγχο την κουρδική επέκταση στη βόρεια Συρία και τελικά θέλει να δημιουργήσει μια «ασφαλή ζώνη» για τους Σύριους πρόσφυγες εντός της Συρίας.\nΤο πεδίο μάχης της Συρίας είναι μοιρασμένο μεταξύ ενός μεγάλου αριθμού ανταγωνιστών και συμφερόντων. Αυτό σημαίνει πως οι όποιες προσπάθειες για εκεχειρία ή για κατάρτιση μιας τελικής συμφωνίας για τον επιμερισμό της εξουσίας θα είναι εξαιρετικά περιορισμένες. Τα ξένα συμφέροντα δεν είναι πρόθυμα να αυξήσουν τη στρατιωτική στήριξη των «αντιπροσώπων» τους. Αν και αυτό θα οδηγήσει σε κάποια ισορροπία στο πεδίο της μάχης, ταυτόχρονα όμως θα μειώσει περαιτέρω το κίνητρο οποιαδήποτε πλευρά να κάνει συμβιβασμούς για να προχωρήσουν οι διαπραγματεύσεις.\nΚαθώς η Τουρκία θα γίνεται πιο διεκδικητική στη Μέση Ανατολή, ο ανταγωνισμός της με το Ιράν στη Συρία και το Ιράκ θα ενταθεί. Ταυτόχρονα με την ενίσχυση της κυβέρνησης Άσαντ, μαζί με τη Ρωσία, το Ιράν θα εκμεταλλευτεί τις διαφορές στις κουρδικές περιοχές του Ιράκ για να αντισταθμίσει τις προσπάθειες της Τουρκίας να συσφίξει τους οικονομικούς και ενεργειακούς δεσμούς στο βόρειο Ιράκ σε βάρος της Βαγδάτης. Η Ρωσία θα μπορούσε επίσης να ανανεώσει τις σχέσεις της με κουρδικές ομάδες μαχητών ως μοχλό πίεσης κατά της Άγκυρας.\nΗ Τουρκία θα αφιερώσει έναν περιορισμένο αριθμό στρατιωτών για εκπαίδευση Σουνιτών μαχητών στο βόρειο Ιράκ. Την ώρα που η Τουρκία θα προσπαθεί να βελτιώσει τη σχέση της με το Κουρδικό Δημοκρατικό Κόμμα του Μασούν Μπαρζάνι, ώστε να εμβαθύνει το «αποτύπωμά» της στις κουρδικές περιοχές του Ιράκ, οι σχέσεις της Τουρκίας με την Περιφερειακή Κυβέρνηση του Κουρδιστάν θα αντιμετωπίσουν πρόβλημα καθώς η Άγκυρα θα συνεχίσει να κυνηγά τους Κούρδους αντάρτες που χρησιμοποιούν ως καταφύγιο το Ιράκ.\nΕπιμένει το Ισλαμικό Κράτος\nΟ πυρήνας του Ισλαμικού Κράτους στη Συρία και στο Ιράκ θα υποστεί αξιοσημείωτες απώλειες φέτος, αν και το επίδοξο «χαλιφάτο» δεν είναι πιθανό να υποστεί πανωλεθρία. Η αποδυνάμωση του Ισλαμικού Κράτους ως συμβατικής δύναμης στη Συρία θα ενθαρρύνει την ηγεσία της Οργάνωσης να καλέσει περισσότερες τρομοκρατικές ενέργειες στη Δύση και τη Μέση Ανατολή. Όπως φάνηκε από τις επιθέσεις στο Παρίσι, οι δύσκολα ανιχνεύσιμες τρομοκρατικές ομάδες θα συνεχίσουν να συνιστούν μια σοβαρή απειλή.\nΟ ανταγωνισμός εντός του παγκόσμιου τζιχαντιστικού σκηνικού θα δώσει και αυτός κίνητρο για επιθέσεις, ιδιαίτερα στο Μαγκρέμπ, στην αραβική χερσόνησο και στη Δυτική Αφρική, όπου δρα η Αλ Κάιντα.\nΕπιστροφή του Ιράν στην αγορά πετρελαίου\nΟι μεγάλες πετρελαιοπαραγωγικές χώρες της Μέσης Ανατολής εισέρχονται σε μια ακόμα δύσκολη χρονιά, χαμηλών τιμών και εκτεταμένων δεσμεύσεων εξωτερικής πολιτικής. Η εφαρμογή της συμφωνίας για το πυρηνικό πρόγραμμα του Ιράν στην αρχή του έτους οδηγεί στην προσθήκη τουλάχιστον 500.000 βαρελιών ημερησίως στην πετρελαϊκή αγορά, με μια βραδύτερη αύξηση της παραγωγής τους επόμενους μήνες.\nΟ πρόεδρος του Ιράν, Χασάν Ρουχανί, θα εκμεταλλευτεί την επιτυχία της πυρηνικής συμφωνίας στην εκστρατεία του υπέρ των πιο μετριοπαθών φωνών ενόψει των βουλευτικών εκλογών και των εκλογών για τη Συνέλευση των Εμπειρογνωμόνων (του σώματος που είναι αρμόδιο για τον διορισμό και την αξιολόγηση των επιδόσεων του Ανώτατου Ηγέτη Αγιατολάχ Αλί Χαμενεΐ) που θα γίνουν τον Φεβρουάριο. Ωστόσο, θα χρειαστεί καιρός για να δουν οι Ιρανοί τα θετικά οικονομικά οφέλη της συμφωνίας.\nΟ Χαμενεΐ αναμένεται να εκμεταλλευτεί την ανεπίσημη επιρροή που έχει στο κοινοβούλιο και το Συμβούλιο των Φρουρών, που εξετάζει τους υποψήφιους των εκλογών, για να υπάρξει αντιστάθμισμα έναντι των μετριοπαθών, κάτι που θα αυξήσει τον ανταγωνισμό ακόμα περισσότερο στο συντηρητικό πολιτικό σκηνικό του Ιράν. Αυτό υποδηλώνει πως η κυβέρνηση Ρουχανί έχει μπροστά της ακόμα μεγαλύτερες προκλήσεις σε ό,τι αφορά στον περιορισμό της πολιτικής και οικονομικής επιρροής της Ισλαμικής Επαναστατικής Φρουράς, την ώρα που οι επενδυτές θα έρχονται στο Ιράν.\nΛόγω της επιστροφής του ιρανικού πετρελαίου στην αγορά, δύσκολα θα μειώσει σημαντικά την παραγωγή της η Σαουδική Αραβία το α' εξάμηνο του 2016 για να στηρίξει τις τιμές. Όταν μπορέσει η Σαουδική Αραβία να εκτιμήσει την επίπτωση που θα έχει στις τιμές η επιστροφή του Ιράν, το Ριάντ θα μπορούσε να τροποποιήσει την ενεργειακή παραγωγή του το β' εξάμηνο του έτους. Ωστόσο, οι Σαουδάραβες δεν θα μπορέσουν να συντονίσουν μια βιώσιμη μείωση της παραγωγής με άλλες πετρελαιοπαραγωγικές χώρες εντός και εκτός ΟΠΕΚ. Κυρίως λόγω του μικρότερου πληθυσμού τους, τα Ηνωμένα Αραβικά Εμιράτα και το Κουβέιτ θα μπορέσουν πιο εύκολα να αντεπεξέλθουν σε μια ακόμα χρονιά χαμηλών τιμών πετρελαίου.\nΑντιθέτως, η Σαουδική Αραβία θα πρέπει να χρηματοδοτήσει ένα αυξανόμενο έλλειμα προϋπολογισμού μέσω εκδόσεων ομολόγων και μικρών και σταδιακών περικοπών στις δαπάνες.\nΗ επόμενη φάση των συγκρούσεων στην Υεμένη\nΟ συνασπισμός του οποίου ηγείται η Σαουδική Αραβία θα συνεχίσει να κερδίζει έδαφος στο πεδίο της μάχης της Υεμένης έναντι των μαχητών Χούτι και των δυνάμεων που είναι πιστές στον πρώην πρόεδρο της χώρας, Αλί Αμπντουλάχ Σαλεχ, καθώς θα πλησιάζουν σε επίλυση της παρούσας φάσης της κρίσης.\nΤο αν η λύση θα έρθει με την μορφή στρατιωτικής προώθησης στη Σαναά ή μιας διαπραγματευμένης συμφωνίας, θα εξαρτηθεί από την αποφασιστικότητα και των δυο πλευρών να συνεχίσουν τη μάχη. Για τον συνασπισμό του οποίου ηγείται η Σ. Αραβία και για τα στοιχεία αυτά της Υεμένης που τάσσονται κατά των Χούτι, μια κίνηση προς την ορεινή «καρδιά» της Υεμένης θα σημαίνει επιβράδυνση της προώθησής τους με σημαντικές απώλειες σε ανθρώπινο δυναμικό και σε εξοπλισμό.\nΑυτό μπορεί να αυξήσει τις προστριβές μεταξύ των μελών του συνασπισμού, όπως μεταξύ της Σ. Αραβίας και των ΗΑΕ, ως προς το ποια κόμματα της Υεμένης θα πρέπει να στηρίξουν. Καθώς η Υεμένη έρχεται πιο κοντά στην επίλυση των συγκρούσεων, μη κρατικοί παράγοντες θα αποτελέσουν μεγαλύτερο κίνδυνο για την ασφάλεια, καθώς ο μηχανισμός ασφαλείας της Υεμένης είναι αποδυναμωμένος και η προσοχή του έχει αποσπαστεί. Η αυξανόμενη αυτονομία του Νότιου Αντιστασιακού Κινήματος θα αυξήσει τις φωνές που θα ζητούν ανεξάρτητη «Νότια Υεμένη», με την χώρα να κινείται στον δρόμο του μελλοντικού διαχωρισμού του βορρά από τον νότο.\nΤο δίλημμα για την ασφάλεια του Ισραήλ μεγαλώνει\nΚαθώς ο πόλεμος στη Συρία γίνεται όλο και πιο περίπλοκος, η κυβέρνηση του Ισραήλ θα εργαστεί ώστε να διατηρήσει σχέσεις με όσο το δυνατόν περισσότερους παίκτες στο πεδίο μάχης μπορεί, για να προετοιμαστεί για το χειρότερο σενάριο. Το Ισραήλ αναμένεται να μείνει κοντά τόσο στις ΗΠΑ όσο και στη Ρωσία για να μπορεί να παρακολουθεί τι συμβαίνει στο πεδίο της μάχης. Η χώρα θα διατηρήσει επίσης το δικαίωμά της να πραγματοποιεί αεροπορικές επιθέσεις κατά στόχων της Χεζμπολά και του Ισλαμικού Κράτους κοντά στα σύνορά της. Ο διευρυνόμενος ρόλος της Τουρκίας στην περιοχή θα αναγκάσει το Ισραήλ να προσπαθήσει να βελτιώσει τις σχέσεις του με την Άγκυρα.\nΗ σύγκρουση Ισραηλινών-Παλαιστινίων θα χαρακτηριστεί από έναν κύκλο συνεχών επιθέσεων από χαμηλού επιπέδου παλαιστινιακά ακραία στοιχεία στη Δυτική Όχθη και το Ισραήλ, που θα προκαλέσουν συνεχή αντίποινα και απαντήσεις από τις δυνάμεις ασφαλείας του Ισραήλ. Από τη βάση της στη Γάζα, η Χαμάς θα προσπαθήσει να αποφύγει άλλες άμεσες συγκρούσεις με το Ισραήλ, όμως η πολιτική του Ισραήλ θα θεωρεί υπεύθυνη τη Χαμάς για υποστήριξη των επιθέσεων, σε συνδυασμό με τις προσπάθειες του Ισλαμικού Κράτους στη Γάζα να τραβήξει και τη Χαμάς στη σύγκρουση, θα μπορούσαν να διευρύνουν τις επεμβάσεις του Ισραήλ σε παλαιστινιακά εδάφη.\nΗ Χεζμπολά θα δεχθεί θετικά αυτούς τους περισπασμούς του Ισραήλ, καθώς η ομάδα θα προσπαθεί να εξισορροπήσει τις δεσμεύσεις της στη Συρία με την υπεράσπιση του δικού της εδάφους έναντι θυλάκων Σουνιτών ανταρτών που προσπαθούν να υπονομεύσουν τον ρόλο της Χεζμπολά στον πόλεμο της Συρίας. Μια αναδυόμενη συναίνεση μεταξύ Σαουδικής Αραβίας και Ιράν για την επιλογή λιβανέζου προέδρου θα βοηθήσει επίσης να εκτονωθεί μια πιο σοβαρή διάχυση της συριακής σύγκρουσης στον Λίβανο.\nΜια δύσκολη αλλά διαχειρίσιμη χρονιά για το Κάιρο\nΑυτή τη χρονιά δεν αναμένεται να εμφανιστεί κάποια αξιόπιστη αμφισβήτηση της εξουσίας του αιγύπτιου προέδρου Αμπντέλ Φατάχ αλ Σίσι. Εκμεταλλευόμενη τις χαμηλές τιμές του πετρελαίου, η αιγυπτιακή κυβέρνηση θα κινηθεί προσεκτικά σε ότι αφορά την μεταρρύθμιση στο θέμα των επιδοτήσεων σε μια προσπάθεια να ενισχύσει τη δημοσιονομική της θέση και να διασφαλίσει τη βοήθεια του Διεθνούς Νομισματικού Ταμείου.\nΗ αντιπολίτευση θα συνεχίσει να είναι κατακερματισμένη, δίνοντας τη δυνατότητα στην κυβέρνηση να διαχειριστεί πιθανές εκρήξεις κοινωνικών αναταραχών. Μια επίμονη τζιχαντιστική απειλή στην χερσόνησο του Σινά, η οποία όμως έχει τη δυνατότητα να πραγματοποιήσει επιθέσεις σε βασικές αστικές περιοχές της χώρας, θα οδηγήσει σε μεγάλες αμυντικές δαπάνες και θα μπορούσε να υπονομεύσει ακόμα περισσότερο τον τουριστικό τομέα.\nΗ Ρωσία θα μπορέσει να αντισταθμίσει την τζιχαντιστική απειλή για να εμβαθύνει την σχέση της με το Κάιρο, αν και η αιγυπτιακή κυβέρνηση θα συνεχίσει να διατηρεί μια προσεκτική ισορροπία μεταξύ των εγγυητών του Κόλπου, των ΗΠΑ και της Ρωσίας. Παράλληλα, οι υπεράκτιες δυνατότητες της Αιγύπτου σε ότι αφορά το φυσικό αέριο θα οδηγήσουν σε ενεργειακή συνεργασία μεταξύ της Αιγύπτου, της Κύπρου και του Ισραήλ στην ανατολική Μεσόγειο.\nΑγώνας κατά της αστάθειας στη Β. Αφρική\nΗ Αλγερία θα βρεθεί υπό σημαντική οικονομική πίεση καθώς αγωνίζεται να αντιμετωπίσει τις επιπτώσεις των χαμηλών τιμών του πετρελαίου. Οι περικοπές στις δαπάνες και οι επιλεκτικές αυξήσεις φόρων είναι αναπόφευκτες, αν και η κυβέρνηση θα μπορέσει να αποφύγει μια μεγάλη μεταρρύθμιση στις επιδοτήσεις, για να μην προκαλέσει σημαντικές κοινωνικές αναταραχές. Στις άλλες μεταρρυθμίσεις που στόχο έχουν να βελτιώσουν το ενεργειακό επενδυτικό κλίμα και τελικά να αυξήσουν την ενεργειακή παραγωγή για να αυξηθούν τα κρατικά έσοδα, αναμένεται να γίνουν αργές και άνισες κινήσεις. Παρά την επισφαλή οικονομική θέση της Αλγερίας, η κυβέρνηση δεν θα θυσιάσει τις δαπάνες στην άμυνα και την ασφάλεια.\nΟι προετοιμασίες για την μελλοντική πολιτική μετάβαση της Αλγερίας θα γίνουν με σταθερό ρυθμό. Μέρος της προετοιμασίας θα μπορούσε να περιλαμβάνει κάποια πρόοδο προς τις συνταγματικές μεταρρυθμίσεις που στόχο θα έχουν να δημιουργήσουν μια νέα ισορροπία δυνάμεων μεταξύ του προέδρου και του πρωθυπουργού της χώρας. Η Αλγερία θα ενθαρρύνει και θα φιλοξενήσει διαπραγματεύσεις μεταξύ αντίπαλων ομάδων της Λιβύης για να μπορέσει να μετριάσει την αστάθεια στα ανατολικά σύνορα της χώρας και να αποφύγει άμεσες στρατιωτικές εμπλοκές πέραν των συνόρων της.\nΟι διαπραγματεύσεις με τη διαμεσολάβηση του ΟΗΕ για τον σχηματισμό κυβέρνησης εθνικής ενότητας στη Λιβύη μεταξύ αντίπαλων «στρατοπέδων» στην Τρίπολη και το Τομπρούκ θα συνεχίσουν να «σέρνονται» υπό το βάρος των δυσεπίλυτων διαφορών μεταξύ των αντιμαχόμενων πλευρών. Η παραγωγή και οι εξαγωγές πετρελαίου της Λιβύης θα εμφανίσουν διακυμάνσεις, όμως θα παραμείνουν περιορισμένες σε όλη τη διάρκεια του 2016. Οι διεθνείς πετρελαϊκές εταιρείες θα συνεχίσουν να προτιμούν τη συνεργασία με την Τρίπολη παρά με το Τομπρουκ. Αυτό θα αναγκάσει την διεθνώς αναγνωρισμένη κυβέρνηση του Τομπρουκ να καταλήξει σε συμβιβασμό με τους αντιπάλους της. Ωστόσο, η διατήρηση μιας συμφωνίας για τον διαμοιρασμό της εξουσίας θα είναι εξαιρετικά δύσκολη. Ο αναπόφευκτος παραμερισμός των πιο σκληροπυρηνικών ομάδων θα τροφοδοτήσει τις συνεχιζόμενες προκλήσεις για την ασφάλεια της Λιβύης.\nΗ αυξανόμενη παρουσία του Ισλαμικού Κράτους στη Λιβύη, ιδιαίτερα δεδομένης της αυξανόμενης ροπής της Οργάνωσης για επιθέσεις στο εξωτερικό, θα οδηγήσει σε μεγαλύτερη ξένη εμπλοκή στη χώρα. Ωστόσο, αυτή η δραστηριότητα θα περιορίζεται κυρίως σε αεροπορικές επιθέσεις και ειδικές επιχειρήσεις και σε συνεργασία με τοπικούς παράγοντες για να υπονομευθεί το Ισλαμικό Κράτος.\nΤο Ισλαμικό Κράτος στη Λιβύη θα επικεντρωθεί στη συγκέντρωση δυνάμεων στην πόλη Σύρτη, όμως θα επιχειρήσει να επεκταθεί προς τα δυτικά, προς τη Μισράτα από το Αμπου Γκρέιν και ανατολικά προς την Ατζνταμπίγια από τη Ναουφαλίγια. Καθώς το Ισλαμικό Κράτος θα αναδύεται ως δύναμη στη Λιβύη, οι ομάδες ανταρτών της Μισράτα θα στρέψουν τις προσπάθειές τους στην καταπολέμηση του Ισλαμικού Κράτους.


Ορθολογισμός ή ρασιοναλισμός – Ανθολόγιον Sapere aude!\nΑναρτήθηκε από τον/την positivus στις 25/05/2011 26/05/2011\nO Ντεκάρτ επικαλείται τα κριτήρια της σαφήνειας και την ευκρίνειας, χαρακτηριστικά που συνοδεύουν πάντα τις αληθείς ιδέες μας και τις καθιστούν εναργείς. Οι βασικές μας ιδέες, οι οποίες αποτελούν παραστάσεις των ουσιωδών χαρακτηριστικών των υλικών και των πνευματικών όντων, έχουν εμφυτευθεί στον νου μας από τον Θεό. Τις έμφυτες αυτές ιδέες τις συλλαμβάνουμε ενορατικά και άμεσα, χωρίς να χρειάζεται να ακολουθήσουμε κάποια συλλογιστική διαδικασία. Ακόμη και το "σκέφτομαι, [άρα] υπάρχω" δε χρειάζεται το συμπερασματικό "άρα", εφόσον προβάλλει στον νου μας με άμεση βεβαιότητα και δεν αποτελεί συμπέρασμα μιας συλλογιστικής διαδικασίας.\nΔιαβάστε και τα σχετικά άρθρα:\nΕπόμενο άρθρο H ανάγκη μιας συνθετικής προσέγγισης του ορθολογισμού με τον εμπειρισμό, ο Καντ\nΟ/Η Νικόλαος Πολυχρονίδης λέει:\n05/04/2013 στο 21:37\nΣυγκεκριμένα την πατρότητα του ορθολογισμού την βρίσκουμε στον Παρμενίδη ο οποίος υποστηρίζει οτι δεν μπορούμε να στηριχθούμε στις αισθήσεις μας για να καθωρίσουμε το »είναι» των πραγματών(δηλαδή την ουσια τους* γιατί πέφτουμε στην παγιδα του »το τι είναι και τι φαίνεσθαι») καθώς μας εξαπατουν έτσι οφείλουμε να στηριχτούμε στην σκέψη-λογική μας καθώς οποιαδήποτε γνώση ή γνωσιακό στοιχείο το οποίο προκύπτει απο τις προηγούμενες είναο κατι το λανθασμένο ή μη ορθά διατυπωμένο.\nΕπίσης συνεχεια των απόψεων του βρίσκουμε τόσο στον Αριστοτελη όσο και στον Σωκράτη. *(π.χ ένα τρίγωνο ανεξαρτήτου του χρώματος ή υλικού που είναι φτιαγμένο δεν παύει να είναι τρίγωνο λόγο των τριών γωνιών του οι οποίες είναι και η ουσία του)